Biaknak Lam - Hre Mang - Chinland Today Media\nBiaknak Lam – Hre Mang\nCT : Na thuhla tawi in sim thei pei maw? ( Hmin, Nu le pa,Unau, nupi fanau le umnak pawl..)\nHM : Ka hmin cu Hre Mang asi ih Zawlte khua, Falam peng ah ka suak. Ka pa hmin Pu Tial Hlei Kap le ka nu hmin Pi Sa Tin Par (l) asi. Unau mipa 6, nunau pa 6, a zaten 12 kan si ih USA 1, Canada 3, Yangoon ah pa 1, Falam le khawlam ah tla an um. Kum 2000 ah india ihsin USA ka feh ih 2002 ah ka nupi fate khal USA ah ka hruai hai.\nKa umnak inn cu online ah zoh theih asi: http://picasaweb.google.com/hremang/House?feat=directlink. cun kan kawhhran online rak leng duhtu hrangah: www.falamchristianchurch.net ah rak zoh theih asi, zo kan si, ziang kan tuah, ziang kan zum, tvp, a um. Cangan mi siar duh hrangah www.hremang.com ah siar theih fawn.\nCT : Nupi le fanau pawl hnatuan?\nHM : Ka nupi hmin cu Pi Lynda Tumpar asi ih fapa pahnih, Ginny Zalan Mang le Moses Cung Hlei Mang kan nei. Ka nupi cu India ramah Master of Civil Engineer and Building Management a zir theh ih Mizoram State kumpi PWD zungah SDO kum 7 a tuan hnu ah 2002 ah USA a ra. Tufang a hnatuan cu kan kawhhran ah rawngbawl in, Falam Christian Church of Indianapolis (FCCI) ah volunteer in kawhhran milesa bawm in a um. Kan kawhhran member pawl nitin tulsam mi bawmtu bik asi.\nCT : Zirnak lam ah ziangtiang na theh? Zir rero lai mii teh?\nHM : 1985 ah Hakha phunhra tlawng No.1 ihsin phunhra ka ong ta. Degree ka ngah mi pawl cu Master of Public Affairs (M.P.A.), 2005, Indiana University Purdeu Universtiy at Indianapolis, Indiana, USA; Batchelor of Arts (B.A.) in Political Science, 2002, Hartwick College, New York, USA; Master of Theology (M.Th.), 1999, Cohen University and Theological Seminary (India Campus), Haryana, India; Batchelor of Theology (B.Th.), Grace Bible College, 2006, Haryana, India. Ka zir nan, degree ngah loin ka tanta mi pawl cu lo sim bet sehla, Manadalay University, Mandalay, Burma ah Batchelor of Science in Physics, Kumkhat zir; Aizawl Law College, Mizoram ah Batchelor of Law, law kumkhat zir; Delhi University, India ah Batchelor of Commerce (Correspondent), Kumthum course zir theh.\nCT : CNF hmin in kan miphun hrangah hna na rak tuannak thuhla malte tal in ruah thei pei maw?\nHM : “Phuatpho rero” loti a tul zik te. Mandalay University ah tlawng ka rak kai lai, kum 1887 ihsin ralkap kumpi duh lonak kawlram tlawngta cangvaihnak (sandahpiah) ah ka rak tel thawk. 1988 ah, Falam ihsin Mizoram feh dingin kan pawk ih Thlau hmun ihsin rualpi dang le Pu Hrang Vung te pawl thawn kan then aw aw. Annih lairal zinin Vaphai lam an pan ih kannih Zawlte, kan khua kan pal phah ding kan ti laiah khua ka thleng zan ihsin Malaria Typhoid in thla-nga sung ka naa.\nDam thei loin Tibual sizung ah rualpi hrekkhat Tanzaw (San kip Lal) le in kachin ram an feh zawngah in rak zoh rero. Rualpi pawlin in fehsan hnu ah U Mang Luai thawn Kachin ram kan feh. Phakan kan thleng hnu ah U Saw Tun, Pu Van Thawm Lian (l) tla laimi tlawngta hnenah rak kuat tu kan tawng. In hngak uh a ti vekin kan hngak. Thu um ruangah U Saw Tun kha CNF/A pehzawmnak a duh nawn lo thu in sim ih keimah te Kachin ram, Phakan ihsin KIA headquarter lam pan in ka feh.\nKIA batalion 6 captain pa thawn nitthum sung sai pakhat veve to in China border KIA headquarter kan feh. Irawady river ah annih an tangta. Laimi ka tawn hlanah Kachin ralkap KIA pawl lakah thlaruk keimah te ka um. Ka feh pekte ah nithum sung ke in hramlak ah kan feh ih ka kezungpi tin pahnih pawk phah in furbek ruahpi ciarbek lakah feh kha ka cing lai. Ka feh tlai ruangah Kachin ramah ralkap training ka kai man lo. 1991 Feb 12 ah Kachin KIA headquarter ah thisen in in Chin miphun hrang tiamkam awknak ka rak tuah. 1991 ah Laimi tlawngta bur thawn China ramri ihsin India ah hramlak in kan ra tlung laiah vunnel in kan kezaphak vun in eisak mi tla hngilh a harzet.\nIndia rampi ah Naga council (tapung hmunpi) ah thlathum rilrawn kan tuar mi tla hngilh a harzet. 1992 ah, Bangladesh ram ah laimi tlawngta pawl hnen ihsin ni 85 ralkap training ka theh ta. A tlangpi thu in “ralkap rawlsuang (Army cook)” ka si ka ti aw men theu. Training ka kai theh in Army staff zungah inret. 1992 kumcem zawngih CNF/A cabinet meeting sung hmuahhmuah Aizawl ah ka umih an meeting thurel mi pawl ka ngai ringring. An tuangtim tu le security ka rak si.\nCNF/A cabinet pawl thlakhat lenglo an meeting ih thubuai an rem awk thei nawn lo hnu ah, Zing Cung tein Champhai camp ah Pu Thawm Hlei Mang, Camp commander thuneihnak an laksak ti thu in sim ve ten, President, Defense Secretary, Army Chief, le Home Department Secretary pawl thawn December 1992 ah Champai ah kan feh ih Pu Sang Ci hotel ah kan riak. Pu Sang Ci Hotel ihsin Champhai Camp aa-na ting tu pawl kap ding le dinglo zanvar kan rel ih khawvang hlanah kap dingin kan um. Kan president Pu No Than Kap le Defense Secretary Pu Tlung Luai in kanmah le mah kap awk, thisen suah hnakin kanmah sawn kan cawl sawn pei tiah khawvang zawngah thuthluknak an tuah.\n“Kei cu ralkap ka si ih ralkap ka tuannak thuneihnak laksak tu (aa-na ting tu) an um asile anmah maw thi ding, keimah, culawng hril ding ka nei” ka ti hai ih ka cawlhsan hai. Annih tla Champhai refugee campah an feh ih mitthli le canghnap thawn cawlhnak thu an puang ta. Tlangval tleirawlin fala duh zetmi a lengih thin khur dekdo cingten a fala nu a duhnak thu a simzik zawngah a nulepa an ra tlung vek khi asi.\nKa nolai can sunglawi zet ka duhdawtmi ka miphun hrangah ka rak hmangih ka lungawi zet. Ka sim theu mi cu “rak thi dingna ka sir aw lo ding”. Kan miphun hrang ka tuahsuak mi cu relding um lonan, CNF/A ka um sungah tampi ka zir ngah: Kachin miphun pawl dothlennak thu, kan laimi thinlung, mizia, ramthu lungput, tvp, tampi sumpai in lei theih lomi le Mandalay University ah inrak zirh dah lo mi pawl ka zir ngah. Ka tuah thei mi, ka kutsung um thuthluknak hmuahhmuah ka tuahsual mi ka thei lo, keimah tuah theimi lenglamah a cangmi pawl cu Pathian kut ah ka hngat theh ih Pathian in ka hrang le ka duhdawtmi ka miphun hrang thasawn in thuanthu a herter rero asi ti ka zum. Ka sim theu mi cu “hahdam zetin thuanthu tisuar sosang herkual ka to rero men.”\nKa cing ringring mi pakhat cu KIA pawl lakah ka um lai ah ka rak ruah mi “laimi tlawngta lakah keimah hi a niam bik, a aa bik, a cak lo bik mi si ninga, cule, ka unau pawl cu keimah hnakih cak, fim, tha, thiam hlir an si ahcun ka mithmuh ah ka damsungah kan mipi an zalen theh ding” ti a rak si nan ka sunmang cu sum in a zel ih santilian in a fenta.\nCT : USA ah ziangtivekin na rak thleng? Khoitawk ah na rak um?\nHM : US Congress thusuak vekin Kawlram tlawngta pawl hrang scholarship program an tuah mi ka ngah ve ih August 2000 ah tlawngkai dingin USA ka feh. New York State ah kumhnih sung Batchelor of Poltiical Science ka zir ih B.A. ka theh hnu ah Master of Public Affairs (M.P.A.) zir bet dingin Indianapolis, Indiana ah ka tthawn ih 2005 ah M.P.A. degree ka lak ta. Cuisin tuni tiang Indianapolis, Indiana, USA ah ka um. 2003 ihsin kan umnak Indiana State government hna ka tuan.\nCT : Tuih na umnak Indiana Polis ah Laimi zianghmuah hrawng nan um pei?\nHM : Indianapolis, Indiana ah Laimi ziangzat an um ding tihi ka sim sual pang ding, an sim culci vek asile 4000, thawngli lenglo cu kan um zo cu an ti. Number ka simm hi rintlak asi lo ding. A hrek in 5000, thawngnga kan kim tlang tla an ti.\nCT : USA ah Chinmi tampi kan thleng tikah ziangmi harsatnak kan tong bik in na hmu?\nHM : USA kan thleng tikah America ramah ziangvek hi ka dinhmun asi ih ziangtin nuntu khawsak ding asi ti kan thei aw lomi hi kan harsatnak bik asi in ka hmu.\nCT : Kan ram a that tikah kan Chinmi in hruaitu (leitlun lam) dingah kan lo ruahsan lai ah ziangruangah Pathian hnatuantu Tuukhal si dingah na let awk vukvi?\nHM : Ka nauhak te lai ihsin Pathian in Amah rian dingin I kawh mi ka si. Capoh ah ka sim theu mi cu “CNF/A a kuai theh nak cu CNF/A sungah Jonah kan um ruangah asi” ka ti theu. Keimah duhdan in ka feh hnakin Pathian duhdan le lamhruainak ah hngat aw aw in ka damsung can, ka neihmi theihmi, fimnak le pehtlaih mi ka ziangkim ka hmang tikah ka lei damsungah keimah, ka insang, ka khua le ram le ka miphun hrangah a thabik a tambik tuansuak thei dingin Pathian in I hmang thei asi ti ka thei. Keimai duhnak cu a cemzo, Pathian duhnak le tumtah hrangah ka nung. Cucu ram le miphun hrang tuan ding asile ka lungawi sinsin dingih keimah duhdan in ka rak fehmi hnakih tam le tha in Pathian in ihmang thei sawn asi ti ka fiang.\n“Kan ram a that tikah kan Chinmi in hruaitu (leitlun lam) dingah kan lo ruahsan” na timi cu zohman in insim dah lo pi, insim tlai tuk sisi, tulawng ka thei sisi. Inrak simtu um hai sehla cu thudang deuh tla a um thei famteh. Na simvek ka cang pang ding phang tu lawnglawng an si lo sawm ka rak ti sisi maw, ka thei dik lo si cu J J J (capoh).\nCT : Pastor na tuan hnu ah harsa na tibik mi le nuam na tibik mi in sim thei pei maw?\nHM : Harsa ka ti bik cu ka hmuihmel ah Khrih hmel a lang thei lo, ka tisa hmel a lang ringring, mi hrek cun Pathian thu ka simih rawng ka bawl tla “Politics” tuah thuhneih duh vekin in hmu lai in ka thei aw aw (I sim tu khal an um). Ka lei tisa hi ziam ralin meisa in kangfai thluh sehla, tisa cu cem sinsin in ka hmel ah keimah hi in hmu nawn hlah hai sehla tiah tangdor nun hi Pathian in izirh rero.\nPastor tuan ih nuam ka ti bikmi cu tuihlan ah ka rak neih ban dah lomi Pathian Thlarau ih pawlkom nak hi asi. Ka lei damsung ih ka diriamnak, lungawinak sangbik cu Pathian Thlarau ih pawlkom nak hi asi. Ka lungawinak, nuam ka ti bik cu leitlun mi pawlin porh awknak ah an hman theu mi thil pawlah a hngat aw nawn lo, Amah Pathian thawn pawlkom awknak, pehtlaihnak ah asi.\nCucu a kumkhua in a hmun dingmi sankhuk in ka cen (nawmpi) dingmi lungawi diriamnak asi. Pathian in tuanvo ipek mi le tuan ifial mi khal Amai huham cahnak in tuan theh ding asi tikah ka hahdam tuk lawmmam.\nCT : Tuarharzet ih na ruahmi thlemnak lole hniksaknak na tawn tikah ziangtin thazang na lak?\nHM : Hniksaknak tawn tikah a hmanrua pawl hrial tul mi hrial in siseh thlemnak ih tumtah mi theih fiang le Pathian Thlarau kaihhruai nak ih nun hi nehtu lamzin asi. Hmanrua hrial tul mi cu thimnakah, kei mah hi ram le miphun thuanthu nung ngaihven paih zet ka si tikah cupawl in ka sunglam hmun kautuk khua luah lo dingin TV tivek ka zoh tuk nawn lo.\nCun thlemnak hi kanmai nun hi Thlarau Thianghlim ih ukmi nun kan neih lo asile neh theih asilo. Cawlhni voikhat khawn, thlacam can lawng asilo, 24/7, ziangtik lai khalah Pathian Thlarau Thianghlim ukmi nun neih a tul. Ka mit ka meng ih ka siatha theihnak a fimvar can poh cu ka thlarau cu Pathian Thalrau thawn pehzawm aw ringringin tangdor in a thu hnuai ah ka nung. Cucu keimai nun ah thlemnak ka neh thei nak asi.\nCT : Kan nih peng milesa cu mingai dam hmang, thinnem lungfual, dik lo zet in kan peng parih mi in in ti khal le kan ngaithiam theu, cuaruangah Falam pawl cu Pastor tuan ding kan si tivek ka thei hnuaihni dah, ziangtin na ruat?\nHM : An simmi diktaktak sehla cu Falam mipi pawl hi pastor pawl kaihhruai nak hnuai ah lungrualten kan feh tlang thei theh dingih kan cak tuk ding, Laimi pawl ka kaihruai thluh thei ding. An simmi hi thuphan asi, a dik lo. Cutin si sawn loin Falam pawl hi ziangruangah raltha zetin an ding ngam lo, an feh lo ti asile a sungmuril ah lungrualnak, hrihrual vekin hrual aw mi miburhlawm thazang, fekzetin a kaihhnget aw mi mibur thazang (social political force) a um lo ruangah nemzet vekin midang duhdan in an feh theu nak sawn asi in ka hmu. Tongdang in kan sim asile zaangruh nei lo, cangcel vek, sirhsan thazang (political backbone, social force) nei lo kan si. Tufang sinsin cu cangcel tan bulcawng mi, a bulcawng tete cang sepso vekfang in ka hmu. Falam pawl thinlungah ngaidam nak ngaingai a um lozia tlang cabawm ah siseh a takin hmuh ding rel ding tampi a um. Falam mi pawl hi a bur lungput thleng awknak (social reformation) a um lo asile rak zoh lai uhla kan mualpho sinsin ding. Falam khawpi a rawp duahdo mi khi kan Falam mipi pawl abur lungput (collective mindset, people’s morale) langter tu asi.\nCT : Na member pawl parih na duhsaknak sangbik ziang pawl an si?\nHM : “Na member pawl” na timi cu Falam Christian Church of Indianapolis kawhhran member pawl na ti duhnaksan asi ding ka zum ih, an zaten vanram kai theh hai sehla, cule, an lei damsungah Pathian in a kawhnak vekin pakhat cio parah Pathian tumtah mi ah Pathian lunghmui zetin tuah famkim sisehla tihi ka duhsak mi, ka thlacam sak mi le ka ti thei tawk ka zuam sak rero asi.\nCT : Nan kawhhran hmin ziang sita?\nHM : Falam Christian Church of Indianapolis (FCCI) asi.\nCT : Na no lai fawn ih na hmin hmai ah Dr. ti ih ngan a rem tuk ke?\nHM : Cuvek a um le Laimi pawl tla in in uar ciamco pang pei maw? Lole, keimah le keimah tla mifim ah ka ruat aw pang ding ti ka phang deuh, sibawi le ka si fawn lo (capoh). Ka lei damsung Pathian tumtah mi tuansuak nak ding hrangah a tul asile Pathian in izir ter leh ko ding. Keimah cun ka zuam tuk ko.\nCT : USA thleng kan Chinmi mino pawl hrangah zir le tuan dingih na duhsakmi in sim hram?\nHM : Kan kawhhran member pawl mirang tong ka zirh lai ah capoh thungai in ka ti hai mi cu “Tui hnu kumthum ah mirang tong thiam lolo cu mipi hmaiah fungfek in nan taw kan lo thawi ding, naute hman tah lawng thiam in a suak ih kumthum ah tong a thiam, nannih amal bik tong pakhat thiamcia hrangah kumthum sungah mirang tong nan thiam tengteng ding. Zirnak a tul mi audio (cd) siseh online ah (www.englishspeak.com) ah siseh, a hmun ah feh in zirnak tampi a um,” ka ti hai. Kum 40 hnuai cun degree asilo hmanah mai duhzawng kutthilthiam certificate tal ngah dingin zir hrimhrim ding asi. Mahte business nei asile thudang. Cucu keimah in ka tuah zo mi thu ka simmi asi, keimah kum zat kum ah harsatnak ka tawnzat, damlonak, buainak, farah zawnzaih ka tuar le tawn mi zat tawng tu hi an tam pei maw, ka ti theu. Curuangah an zuam le zuam lo lawng asi, an zir duh mi an zir lole, zianghman puhmawh ding an nei lo ti ka thei. Kum no lai ih nuamnung cen duhnak hi kan miphun siatsuah tu asi.\nCT : Chin miphun mi tamtuk USA ah kan ra lut tikah hmailam USA cozah hnatuannak ah ziangmi dinhmun kan thleng lai ding ti ah (vision) na nei?\nHM : Kan dung kum hmaisa ah kan kawhhran Sunday school kai, mino pawl Indiana State governor office, State Supreme Court, Assemble House pawl ka fehpi. Governor office kan lut laiah kan tour guide mirang pa in “Zosi governor tuan duh?” tiah a sut tikah Justin in “keimah” ati. Cun State Supreme Court room kan um laiah ziangtin Judeges pawlin thu an then timi in sim rero ih cunah “Zosi Suprime Court Justice”, tuan duh tiah a sut lala tikah Aphai in “keimah” a ti ih Supreme Court Justice kawrfual pi thawn zuk tla an zuk aw rero. Nauhak te in America thleng pawl cu cozah hnatuan sangpipi an kai lai ko ding ti ka zum.\nCun, America ramih suak mi, kan tesinfa lak ihsin National level tiangah upat tlak mi an suak vivo ding ka zum. 2003 ihsin America ramah cozah hna ka tuan ih American mipi tampi ka pehtlaih ih an sinak ka thei le kan Laimi pawl lungfimnak Pathian in a pek mi thawn ka tahtthim tikah American mi tampi pawl bangrual asilo tiin ka hmu.\nCT : USA sung state tam nawn ah Biakkhawmnak an neih tikah Chinmi kan tong rori hmang lo in Pathian biakkhawmnak nei pawl ziangtin na hmu?\nHM : Kan tesinfa pawlin laitong an thiam nawn lo hnu ahcun mirang tong an run hmang leh ko ding. Cun, a hrekkhat cu miphun citin cawhpolh in an um tikah hman lo theih loin kawltawng tla an hmang rero. Cun mitampi cu miphun, tongkhat hmang in kawhhran an din vivo: Lushei, Zophei, Zotung, Tedim, Hakha, Falam, Matu, Sihzang, kawltong, tvp, in. A tha bik cu Pathian in in pekmi tong in Amah Pathian kan biak dingmi asi. Amah biaknak dingah Pathian in tong inpek. Asinan, cutin a cang thei lo asiole miphun cawhhruai nak ahcun a cang thei bik, kan thlarau diriamnak bik tongin Pathian cu biak ding asi ko.\nCT : USA ram sungah kan milesa Pastor 25 lenlo kan lo nei in kan thei, Hmailam kan Chin miphun thansonak ah nan thupi tuk tiah na zum maw? Ziangmi tuan khawm le tuah tummi a um maw? Pengdang kan unau pawl tla cu Khawmpi/civui hman an nei thlang ding sikhawh.\nHM : Leitlun miphun le rampi khalah biaknak lam hruaitu pawl hi an ram le miphun tuahtha tu an si ringring. Curuangah America ramih laimi pastor 25 lenglo pawl cu an thupi ngaingai ti ah ka ruat. Pastor pawl hi politician pawl hnakin an thupi sawn nak a um, a bik takin ramleng umnak hmun ah. Pastor pawlin kan milesa thuanthu an tuah that thei mi tampi a um vekin an vuak thek, tuahsiat thei mi, tuah siat rero mi tampi a um. America ram um Laimi lakah Baptist Association an ding zo, an duh mi mi cu an associstion sung lut dingin an sawm aw rero ih ziangzat ciah an si ti ka thei fiang lo. Cuvek in Gospel Church pawlin association an nei ve. Tuihlan ihsin a rak dodal aw bik kawhhran pahnih USA ah pawlkom an ding veve zo ih ziang tiang kan mipi thenthek hai kei maw, sim theih asi hrih lo.\nKan miphun, milesa ziangtluk tiang vaaw tek hai kei maw, ka thei lo. Politician pawl hnakin pastor pawlin mibur (society) hi an vawthek sawn in a lang. Falam milsa kawkhran le pastor pawl zapi te hnatuan tlangnak zianghman a um hrih lo. Keimah in ka hmuhban cin cu ka sawm rero hai zo, tha cu an tizet. Tawnkhawm awk le thu le hla relkhawm thei ding cu an duhzet thu ka kawm dah mi pastor pawl cun insim. Pengdang thu ahcun Hakha le Thlantlang pawlin “North America Chin Baptist Fellowship” an dinnak a rei zo, an dinkum ah khawhran pakhat in US $ 3,000 an thawh ih US $ 30,000 lenglo an suah, Hakha Christian College, Matupi ih Bible College, Hakha le Kawlzin, etc. nasa ten an bawm rero zo.\nKan pastor 25 pawl hin satan rawngbawl, huatnak thlaici tuh, huatnak le thentheknak tipungtu hantuan bansan in, Pathian duhdawtnak an sung ihsin a luangsuak dingih Khrih ih duhdawtnak thupek nunpi hai sehla, Laimi cu kan tha theh ding ti ka zum.\nCT : Kan Lai Baibal kai ih mipi hmai ih siar fukfo pawl maw tong dang ih ngan mi mai’ tong ih let cuapco pawl saw na si?\nHM : Lai Bible, Falam Bible ka hmang ko. Mirang tla ka hmangkawp ko. Mirang tla ka cell (Blackberry) ah version pathum, KJV, NIV, RSV, ka ret ih ka zohkawp ringring ko. Inn ahcun “Logos Bible 4” software ka hmang, printed copy version phunphun khal ka hmangcih, leitlun tong citintian, le versian tintian ka kawl ko nan mipi hmaiah hmanbik mi cu Lai Bible asi.\nCT : Kan bible sungah na siar tambikmi le na rel tambik mi bungcang? Na uar bikmi kan ti pei cu?\nHM : Philipian 1:21; 2:13.\nCT : Calai na duhzet ih, hmailam kan calai hrangah vision na neihmi a um maw? Ziang?\nHM : Vision ka neih mi sim a cu hrih lo. A kuh deuh lai.\n(Cuhnakin laica bukhat hman siar lole ngan hrih lo pawlin “O le Aw” tivek thu an buaipi rero hi cu kan nauhak lai ih caw ek cep kan khit awk ter in mang ter theu)\nCT : Mino pawl in kan tong dinpitu kan tong hmuh thei ih ngannak calai hi ziangtin ttan kan lak ding, ruahnak in pe aw.\nHM : “Hman lo ding ruahnak pek rero hi a pekmi hnakin a petu a aa sawn” an ti ih hmantlak mi le hman dingmi ruahnak pek ding ka nei pei maw. Ca tampi kan ngan a tul, kan siar a tul, siar thiam dingin thangthar kan zirh cio a tul, cabu suah thei thei sumpai bawmnak an tul, calai hmanrua ah hmangin lamtang tuah hmangtu pawl nasa ten mino pawlin do ngam a tul. Calai tanzet vek si calai hmanrua ah hmangin lamtang tuahtu, le tanbul nei in casiar sak aw lo tivek pawl hi kan calai tthangcak thei lo dingin a siatsuah tu an si.\nCT : Aiha thuruahtuk cu thluak a car zik ual, rawl hmeh na uarbik mi tla in sim he, rawl ei lo sawm tla kan duh ding sisi.\nHM : Kachin ramih, Cite le hnakpeksen rial niarniar mi buh thawn cawm kha a ngai um bik ko, cun Naga Council (Naga tapung headquarter) ih hramlak hnahzam (bida zaing) hnah no le hramlak hnahcang (banhla kung) tawba var te buhfai pawngkhat thawn milai 15 hrangah belpi thawn suan mi kha a ngai um ko. Ei le in ah ka pawntam lai ka thei dah lo, duh ciamco le uar ciamco khal ka nei maw ka thei aw lo. Nan suansuan kha ka rilrawn le tam deuh, rawng lole mal deuh ka ei ding, in do duh ceng asile.\nCT : “Ril ih rah fa” tiah kan pupa tong a um ih, na fate pawl an upat tikah ziangmi na tuah/tuanter tum?\nHM : Pathian tumtah mi tuansuak thei haiseh ti cu ka duh thusam asi. A nauta deuh cun “nauhak doctor tuan phah in rockstar ka si duh” ati ih a upa deuh cun “Paleontologist” ka si duh” ati. Nauhak lai ti famcu an thinlung a thleng vivo famteh. Falam ah college a um lohli asile college an kai thei tikah kumkhat tal a malbik Falam ah kaiter ka duh zet thu ka sim rero hai.\nCT : USA ram ah khoitawk state lole khua nuam na tibik, ziang ruangah?\nHM : Indianapolis, Indiana, USA a nuam bik. Ziangah tile keimai umnak asi. Ka um lonak cu ziangtluk a nuam ding ti khal ka ruat setset lo, ruat khat sehla a sinak taktak ka thei thei zik lo.\nCT : Ram picang USA a thleng zo tu pawl lak ihsin kan ziaza mawi le tha na tibikmi le rem/tthin tul ti ih na ruahmi pawl?\nHM : Ziaza tha zetmi pawl cu hnatuan paih, zuam zet, sumkhawl ih inn le lo zal, fate tlawngah thei tawk suah in cazir ter, zir paihnak, ti pawl hi miphun dang tampi bangrual lo kan si. Kan thleng, tthin tul zetmi cu kan lungput mizia (moral character) hi asi. Cucu ol-ai ten thleng, le tthin theih asilo, kan nunthuthlung (life principles), zumnak thuken (belief system) rori a tlarawp theh zo. Pathian a hminmen ih zumtu siloin a tak in nunpi tu, Khrih dungthluntu taktak kan si cio dinghi ka duhthusam le ka thlacam mi asi. Cu lawnglawngin, Pathian Thlarau uknak le kaihhruai nak in kan nunthuthlung, lungput mizia khal a thleng vivo thei ding. Tukak cu cabu suah tlak in rel ding a um ko.\nCT : Leiltlun Chin miphun pawl hnenah sawm duh/ cahduh mi?\nHM :Leitlun khawmual tin ih a um mi, Laimi hrangah ka seherh bik mi cu Pathian thu hi a thei tu lawng si loin nunpi tu si cio hai sehla ti asi. Laimi kumkim pawl hin Pathian thu kan theihmi cio nunpi sehla laimi thuanthu tuahtha dingin leitlun miphun dang bawm rero kan tul lo ding.\nPathian a duhdawt tu pawl cun an miphun an duhdawt ih miphun a duhdawttu pawl cun an miphun Pathian khal an duhdawt asi. Pathian ka duhdawt ti si in a unau a hua, a relsia, thangsiat rero tu cu amah le amah a thei aw lo, thim lakah a vak rero ih a sungah Khrih ih Thlarau a um lo, Pathian ta asi lo tinak asi. Mi zokhalin kan thlennak kipah unau laicin sempi te duhdawtin Pathian hmin sunlawinak ah mai miphun te duhdawtnak in kan neih mi theih mi ti thei mi a thathnempi tu hnenah an thathnempi ding can poh ah pe suak in khat le khat tungding aw tawn in zuam tento cio uhsi. Kan miphun thuanthu tuahtha tu ding cu kanmai miphun milsa kan si ih a tuahsiat thei tu khal kanmah thotho kan si.\nBawipa in kan miphun hmangin a tuah duh mi tuansuak thei dingin a tulmi ziangkim inpek asi, cucu Thlarau Thianghlim kaihhruai nak in a dik le hmannak hmun le can ah kan hman thiam ding lawng asi. Leitlun ramtinkim ih fimnak thiamnak pawl zir in ramsung kan milesa pawl hrangah kan ram thansohnak hrangah hmang dingin Pathian in leitlun hmunkip ah in thlah asi ti ah ruatin, leitlun kan umnak thlennak hmun kip ah Pathian thu vek in nungin, Thuthangtha karhzainak hrang leitlun killi ah Thuthangtha ausuahpi in, ramsung tun dinnak ding hrang sunmang man in tuan zuam cio uhsi. Kan Chinram thuanthu nung hmasawnnak ding cu ramleng thleng Chin mi pawl liang parah a tthum aw aw asi ti in ka hmu.\nCT : Lo contact duhtu pawl hrangah ziangtin pehtlai na theih?\nHM : Emal: Hremang@hremang.com , Cell 317 519 1836. Ka cangan mi pawl rak siar duh hrangah www.hremang.com ah rak leng thei.\nCT : Na caan sunglawi, kan milesa hrangah na pek ih hlawknak tampi kan nei tengteng ding.\nHM : Kan lungawi zet.\nKei tla ka lungawi. Pathian in nan thiltuah mi in rahtha rah thei dingin malza lo sawm hram sheh!


A Tuah Thei - Chinland Today Media\nJuly 1, 2012 12:27 am·0 comments\nBible Siar Ding: Seemtirnak 17:1-8\nAbram cu kum sawmkua le kum kua a si tikah Bawipa a hnenah a lang ih, “Keimah cu Ziangkimtithei Pathian ka si. Na nun sung hmuahhmuah ka thu thlun awla soisel lomi si aw,” tiah a ti.\n– Seemtirnak 17:1-2\nA caancaan ah Pathian in ka harsat buainak sungah hnattuan dingin ziangti’n a hril si pei, timi thu ah ka buai ttheu. Cumi cu Amah in ka harsatnak a rehter thei lo ding tiih ka ruah ruangah a si lo. Cumi cu atu le tu a cang ringringmi a si. Pathian in a cangvaih hlanah keimahte ka titheitawk ka cangvaih le ka cemnetnak a hngakta.\nAbram in Pathian ih hnattuannak hngah (wait) timi hi ziang a si timi a theifiang. Pathian in Abram hnenah fapa pe dingin thu a tiamkamnak hi kum kulhluannga a rei. Abram nupi Sarai cu naupai dingah a kum a tartuk zo fawn. Pathian in ruahnak dang pekmi le nunau dang thawn pawl-aw ih fapa neih ding cu a el fawn.\nAbram cun rinsannak thawn Pathian a hngak thei. Amah lam ih thiltitheinak a cem tikah – ruahnak pekmi um lo tikah – Pathian in thu a tiamkam saal. Atu cu, Pathian in a thukam hngetter dingah Abram ih hmin cu “Abraham” ti’n a thlengh sak (Seem. 17:5). Thukamnak a tuah hlanah, Amah le mah tla hmin thar in a phuanglang aw hmaisa: A Cakmi Pathian – El Shaddai (God Almighty) – a thukammi kimter theitu Pathian a si.\nEl Shaddai Pathian ih huham cahnak le daihcangnak in Sarai cu “Sarah” ah a canter (Seem. 17:15) ih fapa naute a pai. A Cakmi Pathian in a thutiamkammi famkimternak dingah Abraham ih bomnak zianghman a ttul lo vekin tuni ah tla Pathian cun A duhmi famkimternak dingah kannih ih bomnak a ttul lo.\nEl Shaddai, harsat buainak ka ton caan ah Ziangkimtithei Pathian na sinak\nlo rinsan ding ka tlasam ti ka thei aw.\nZiangvek dinhmun le buainak ka ton caan ah so\nEl Shaddai in Amah hngak dingin i kawh!


Melbourne Falam In A Veikhatnak Vantlang Puai Hmang Ding - Chinland Today Media\nSeptember 4, 2015 3:08 pm·0 comments\nCCV mino pawl Maroondah festival ih laam lai\nMelbourne ih khawsa Falam mi le sa pawl cun a veikhatnak hrang Vantlang Senpi Pawlkom ni hman an tum. Hi Pawlkom ni hi vantlang mibur hmin kengin, Chin Community Victoria Inc. Day lole CCV Day tiin thaisun September 4 ah an hmang ding. Australia ramkhel hotu le khawtlang hruaitu upa hrekkhat pawl khalin an tel pi ding.\n‘A veikhatnak hrang CCV Day hman kan tumnak cu kan mino tete le thangthar pawl in miphun duhdawtnak, vantlang ih tel duhnak, hmunkhat ih nuamawknak neih ding thupi zet ih kan ruah ruangah kan tuagnak a si’ tiin CCV sungtuan Pa Wesley Bawi cun Chinland Today Media a sim.\nFootball, Volleyball le leknak a phunphun a um ding. Ahmun ah lairawl khal zuar a si ding ti thu khal kan dong. Tui ttum ih football, volleyball lektu pawl lak ihsin a thiam filor pawl cu Chin Khmthar, October 2-4 tiang Adelaide ih lektu ding hrangah hril an si ding tiah leknak lam hotu Pa Cung Uk Mang cun a sim.\nMichael Sukkar, Australia MP, Maroondah Council Upa hrek khat, Antonella Cicero, Victoria School of Language Area Manager le Upa dang pawl khal in an tel pi ding.\nCCV hi kum March 17, 2007 ah Melbourne thleng Falam mi le sa pawl hmunkhat ih burbunawk theinak ding hrang ih rak din mi a si. Melbourne nisuahnak le nitlaknak lam tiin hmun hnih ah an um ih sungtel 400 zik an um.#\nMelbourne ah Chin Music Festival Nei Ding\nAustralia Day Lawmnak Ah Chin Miin A Veikhatnak Hrang Tel


Harsatnak ziangtin kan pom ding - A sim tu Rev. Fr. David Mangte | Radio Veritas Asia\nHarsatnak ziangtin kan pom ding - A sim tu Rev. Fr. David Mangte\nHarsatnak ziangtin kan pom ding?\nThuthangtha sim tu Rev. Fr. David Kap Cin Mang\nJune 20, 2022 (Nikhat ni)\nBawipai’ pekmi hnangam daihnak in lo zel hram sehla, nan tuahtuannak kip ah Bawipa’n lo umpi in hlawhtlinnak khal lo pe hram seh tiah RVA ihsin thuthangtha a rak ngaitu nan zate’n cibai ka run lo buk hai a si.\nLeitlun boruak kan vun thlir tikah, zianghman kumkhua a hmunmi thil hi leilung ah a um lo zia a langfiang tuk. Kum reipi sumpai khawl in harsa tak ih kan sak rero mi inn pawl khal mitthep karah an ziam mai. Pathian biaknak ding hrangah tiih kan sakmi Biakinn mawi zetzet pawl khal mi thalo pawl in ol te’n in siatsuah sak hluahhlo thei mai.\nHiti thei nacing in, hi leitlun thilri par lawngah kan thinlung kan thum pang ahcun hi pawl an ziamral zawngah kan thinlung khal a cem kei kan ruahsannak pawl khal an cemral ve mai ding. Curuangah kan dung tlawngkai ninga ni ih kan siarmi Mt 6:19-23 sungih kan Bawipai in zirh vekin, leitlun kan nun sungah kumkhua a hmunmi thil hawl thiamtu le zo vek hmanih siatsuah thei lo nak hmun ah hlawnthil a khawl thiamtu kan si ding hi zumtu pakhat cio ih nun ah a thupi tuk timi hi a thar ih kan ruah dingah sawmawk ka duh a si.\nTuini a veikhatnak ih kan siar mi Cathianghlim cu 2Kgs 17:5-8, 13-15, 18 sungta a si ih, Israel mi pawl in Pathian ih duh zawngin nung lo in anmaih duhnak thlun ih sualnak an tuah ruangah Pathian in Assyria siangpahrang kut thuai ih a thlen ter nak thuhla a si.\nHimi thu kan zoh tikah, Pathian in Israel mi pawl an sual tuk ruangah Assyria siangpahrang hmangin a hrem a si ti’n kan ruat men thei. Hmansehla, Israel mi pawl ih thuanthu kan zingzoi tikah, harsatnak an parih a thlen tinte’n Pathian in a hnenih kirsal dingin a kawhnak aw ih a hmanmi a si thu Prophet pawl hmangin a rak phuang theu timi thu khal kan thei.\nTuisan zumtu pawl ih hringnun khal ah Pathian in hiti’n a cangvai theu timi kan thinlung sungih kan ret ding hi a thupi zet.\nMinung tampi cu kan parih harsatnak a phunphun a thlen tikah, Pathian kan mawhthluk theu ih, mihrek cun kan kiangkap minung pawl sawn kha kan mawhthluk ih an parah thu kan thensak pang theu.\nA ngaingai ahcun, kan parih harsatnak a thlen tin te’n kan mah le mah cekawk ding caan tha Pathian in in pe a si hi ti zawngin kan cohlan thiam a tul nasa.\nPathian in kan duhlomi harsatnak le thil thalo pawl kan parah thleng dingin khuan a pek tinte’n a lak ih in pekmi a si dah lo.\nHmaisabik ah, kanmaih palhnak le sualnak pawl theifiang dingah harsatnak thawn nun in sim theu. Cule, a pahnihnak ah harsatnak thawngin Pathian in kanmah te’n thil ziangkim ti theimi kan silo zia in khihhmuh sak theu. Cun, a pathumnak ah, harsatnak thawngin Pathian in amah thawn nai sinsin dingin in sawm theu.\nKan kiang kan kap kan zoh tikah, vansiat malmaknak ton hnu ihsin Pathian lamah kir duhnak thinlung nei in a ra pan saltu kan hmu hnuaihni ko ding. Mihrekkhat a sile, a tlun ih kan simawk zo vekin, harsatnak le vansiatnak a phunphun kan parih a thlen tikah, Pathian in ziang si pei in zirh duh tiih Pathian ih duhnak hawl ding hnakin, midang mawhthluknak le camsiatnak in kan can kan cem ter ih, hlohralnak kan pan sinsin sawn theu.\nTuini Gospel ih kan siarmi Mt 7:1-5 sung kan zoh a sile, kan Bawipa in midang mawhthluk lo ding le soi lo ding thu in zirhmi pawl kan thei. Mi parih kan hmanmi tahfung kha kan par khalah Pathian in a hmang ve ding in ti.\nMinung cu zo cio, harsatnak le thil thalo kan ton canah, midang parah mawh kan phurh ih camsiatnak kan hmang theu.\nTuini ah kan Bawipa in kanmah le kanmah cekawk hmaisak ding in sawm a si.\nTui tum ih kan rampi huap dinhmun in kan ton reromi harsatnak lak khalah minung tampi cun midang camsiat ding lawng kan bawh theu. Midang mawhthluk hlanah Pathian in ziang in zirh duh si pei ti’n Pathian ih duhnak a hawltu kanmah zumtu lakah pa ziat kan um?\nHimi hi tui tum ah kan ruat tlang cio pei.\nPathian in harsatnak hi a lak in a thleng ter dah lo…….\nHarsatnak thawn pehpar in, 1 Peter 2:19-23 le Heb 12:7-8, 11-12 kan man can ah kan siar pei…..\nPathian ih zangfah lainatnak maksakzia (simtu Rev. Fr. David Mangte)\nA Thupi bik mi thluasuah (sim tu - Rev. Fr. Joseph Ro Nei Thang) July 3, 2022\nA harhdam mi zumnak (Saya Cletus Hram Lian) July 2, 2022\nBawipa tihzah tu pawl cu siatsuah nak in an luat ringring Asimtu- Saya Thomas Tha Thawng


Hmuhnak - Chinland Today Media\nOctober 29, 2008 1:41 am·0 comments\nIsaiah 40:12-13; 25-31\nLeitlun le van leng ah a to ih…A thuai milai pawl cu a mit-hmuh ah sihte tia fang an si. -Isaiah 40:22\n– Ezekiel 7-9\n– Thufim 11:1-11\nThusuhnak: Ziangtikah vate cu tlaang hnakin a tumsawn? Thulehnak: Vate cu tlaang hnakin naisawn ih a um tikah. Thungai te’n, vate cu tlaang hngak in a tum sawn lo nain ka tukvirh tlang parah a to ih tlaang cu hlapi ih a um tikah cuvekin a lang.\nVei khatkhat ah, kan buainak thawn pehpar in Pathian hi cuvek in kan hmu ttheu. Buainak kan neihmi kha tumpi in a lang, ziangahtile in naih ruangah. Vate dum tumzet pi mit kaupi le hmur hriamzet in vate fate ei dingih a bawh bangin kan hmu. Cutikah Pathian cu lam hlapi ih ummi tlaang vekin kan hmu ih Amah cu a fate ih kan pan baan thei lo vek a bang.\nProfet Isaiah in himi thusuhnak thawn kan hmuhnak in thlengh sak. Tipithuanthum ti khi a suumpi in a tah theitu an um maw? Van khi a khaap in a tah theitu teh an um maw? Zoso leilung tlun ih leivut hi a bawm sungah a thun ttheh thei? Zoso tlaang sang le tlaang mual hi cuai a khai thei?(40:12) . A baang mi le thacem mi pawl cu an tha a cakter saal (c.29) tiah a ti.\nVate cu tlang hnakin a tum dah lo bangin ziangvek buainak khal Pathian hnakin a tumsawn dah lo. Kan hmuh daan ruangah a si.\nNitin kan tonmi buainak cu,\nTuar ding tumtuk an bang men thei;\nKan mit in Khrih a zoh ih\nA fingkhawinak kan rinngam tiang le\nAmah kan rin hlan lo tiang.\nKan buainak tumbik hnakih tumsawn mi Pathian kan biak.


Japan ram Internet Dawr Riahbuk ih Hmang cih “Net Cafe Refugees” - Falam Online Media\nJapan ram Internet Dawr Riahbuk ih Hmang cih “Net Cafe Refugees”\nJune 20, 2020 admin\t0 Comments Net Cafe Refugees\nJapan ram ih Inn le lo neilo, permanent address neilo, Inn khal hlanglo in Internet dawr, riahnak ih hmang pawl khi Net Cafe refugees lole Cyber-homeless tiin an ko.\nAhlan ahcun Internet dawr ih riakcih pawl cu dawr neitu in internet service lawng an retsak/hmangter nan, a hmangtu mipi an tam vivo ruangah dawr ṭhenkhat cun ei le in, tikholhnak tiang an tawlrel sak.\nZuri ruangih Inn tlung theilo, Tlangleng to khelhlo tvp in a laang ih riahnak tivekih hmang ṭheumi a si nan, tu ahcun permanent ih umtu an tam thlang.\nTokyo khawsung ah Inn le lo neilo (homeless) minung 5000 luan hrawng an um ih cumi lak ih 4000 hrawng cu Net Cafe refugees an si. Atangmi 1000 hrawng cu lamziinkap, lilawn tang tivek ih riak ṭheu an si.\nJapan cozah in researh nak a nei ih a hmuhsuak mi ah Tokyo khawsung internet dawr ih riak ṭheu cu zaan khat ah mipum 15000 hrawng an kim ti a si.\nA tamsawn cu hnaṭuannak ihsin tlung tlai, zuri ruangih tlung theilo pawl an siih, cu lo cu, Inn le lo neilo, hnaṭuan mumal neilo le nica ih hnaṭuan pawl an si.\nPermanent ih umcih tamsawn cu Internet hmang duh ruangah siloin Apartment hlang man, hotel zaan riah man hnakin a man olsawn ruangih um an si.\nZaan khat riak man ah ¥1400-¥2400 yen hrawng an ngen ih dawr ṭhenkhat ahcun softdrink a lak in an pe cih. Hnaṭuan hawlnak hrang ih resume an ngan a si khalle an umnak internet dawr address an hmang.\nGame lek duh ruangih permanent ih um khal an um ih kum 4-5 sung hlo zo, sungkhat unau in a thi zo hmang ih an ruat mi khal game lek duh ruangah hih hmun ah relh in permanent ih umtu mino khal an um a si..\n← MithiRuak pahnih thlengaw ngah pang\nThlun dingmi Covid 19 Daan pahbal ruangih Cawhkuantuar mipum 8000 luan →


Zumnak ih Pacang tha Cong Kham ih Thuanthu - Biography of Tsong Hkam - The Chin Times\nThe Chin Times > Blog > Lawrkhawm > Cahram > Zumnak ih Pacang tha Cong Kham ih Thuanthu – Biography of Tsong Hkam\nZumnak ih Pacang tha Cong Kham ih Thuanthu – Biography of Tsong Hkam\nPu Cong Kham Thuanthu – By Ting Hlei Thang\nTuiṭum cu Chinmi lakih zumnaklam thu reltintei a hmin relreh theilo kan Chin pacang ṭha Pu Cong Kham thuanthu kan run lo hlawm ding. A zumnak ruangah vei 45 rori khaw tlangih vuak a rak tuar.\nCong Kham cu 15th August 1875 ah Bualkhaw khua ah a suak ih a pa cu Pu Phawng Thang a si.\nPu Cong Kham tei cithlah hi an pupa san ihsin rirai biaknak ih puithiam an rak si. Cule hitin zumnak a rak um. Sankhat hnu sankhat an fa upabik kum 12 a kim tinten cui puithiam ih pa cu a thi ringring tin an rak zum. Ziangruangah hitin a cang ringring ti cu zo hmanin an thei lo. Mihrek cun an biakmi khuavangpawl lungawilonak an nei a si ding tiah an rak zum. Hi harsatnakih rahsuah cu sung cithlah an pung thei lo.\nPu Cong Kham cu a fa upabik kum hleihnih a kim tikah ka thi thlang ding asi tin thinhar in a um. Curuangah a thinlungin cui thihnak ihsin luat theinak dingah biaknak dang pakhat khat a hlam thlang. Vanṭhat ah Rev. Dr. E. H. East le Saya Thang Tsin cu Bualkhaw ah Pathian thu simin an rung thlengih thuthangṭha an sim thawk. An thusimmi cu hitin a si, hi leitlunah Pathian diktak pakhat lawng a um. Cui Pathian cun leitlun minungpawl hi in duhdawt tuk ruangah kan sual ruangih thi ding in a Fapa neihsun Zisu Khrih kan hrangah in pe, asinan ni thum hnuah a tho sal. Cumi a zumtu hmuahhmuah cu zovek miphun, ziangvek zumnak neitu an si hmanah kumkhaw nunnak an nei ding. Culawng asi lo, cui Pathian cun ziangvek khawsia le thlarau ṭhalo thiltithei khal a neh thluh. Cui thusim cu Cong Kham in a theih tikah a hawl reromi biaknak diktak le luatnak diktak cu a hmu ngah thlang ta!\nTikcu tam a rei hlanah Cong Kham cun cui’ biaknak a thlun ih harsatnak tete a tawng ṭan. Ziangahtile a nih cu puai nikhua le an pathian biak canah an sungkua cithlah daan vekin thil-hlan le ziangkim cu a mai ṭuanvo lak tengteng ṭul asi. Kherkherin cui kum cu puai ropi tuah ih an sungkaw za in thlarau biaknak nasatak nei dingih an timtuahawkawk kum a si. Cong Kham cu cui an pathian hrangih thil-hlanpawl le ziangkimah ṭuanvo a lak nawn lo bakah cui puai hmanah a tel nawn lo. Ziangahtile a nih cu hlanih a biakmi biaknak cu a tlansanih Khristian biaknak a kai hnget zo. A minungpawlin cui thu an theih tikah an thin a heng tuk. Ziangahtile himi puai ah an tuah dingmi an tuah lole kan khua kan ram ah harsatnak, farah pamnak tipawlin in nen ding timi ruahnak hngetkhoh an rak neih ruangah a si.\nBaptisma A La\nThla thum lenglo tiduhdah le harsatnak a tuar hnuah Chin Baptists ih a hmaisabik convention an tuah ni 31st March, 1907 ah baptisma a la. Cui meeting ah mipum 18 an rak kai ih Saya Thang Tsin in Cong Kham tla a pianthar ruangah tiduhdah le harsatnak tam zet tuarzotu a si ve ruangah baptisma cotlak a si tin an rak sim. Cui’ meeting thawk hlante ah Rev. A. E. Carson in baptisma a rak pe.\nCong Kham ih nupi Seng Thiam le midang piangthar Pa Thuam Mang tla October 1907 ah Rev. Maung Goon in baptisma a rak pe.\nRawngbawlnakih A Hnaṭuan\nPa Cong Kham cu Pathian thu sim ta lo in a ni a hmang cem dah lo. A nih cu puai tuahnakih zu le sa, ei le in ih an umnak hmun ah a feh ṭheu ih Pathian thu a sim. Zuri ih lam nawn lo dingin Pathian thu a sim. “Zisu Khrih nan zum asile tui zuri, hlasak le lamih nan nawmawknak hnakih let zakhat in nawmnak nan hmu ding”, tin a sim.\nVawihnih-khat cu minung pahnih lole pathum te an um khalle Khristian Hla (hymn) pawl an sak. Cucu thluak hmangih rirai biak hnakin Khristian biaknak hi a dik sawn a si tiih zumlotupawl thinlung la thei dingih an tumtahnak pakhat a si.\nHitawk khua lawngah a si lo. Thuthangṭha a karhzai vivo thei nak dingah Ngawn ram lam ah tla feh in Pathian thu a va sim. Caan tamsawn cu Thang Tsin thawn an feh. Himi hi a si Ngawn ramih Pathian thuthangṭha a thlennak cu!\nSaya Thang Tsin ih a thihsan hnu ahcun Rev. Than Sai (Rev. Than Sai cu Farrawn ihsin rami a siih missionary pakhat a si) thawn an thlunaw ih cutin hmunkipah thuthangṭha an sim.\nTiduhdahnak le Harsatnak\nCong Kham cu Bualkhua ih puithiam sang (chief priest) a si bangin rirai biaknak thawn pehparin a mah cu mi thupibik pakhat a si. Curuangah a khawpipawl cun hlanih a biakmi rirai biaknak cu bia sal dingin an sawm. Khaw-lal thawi biaknak ruangih an biaksawnawknak tla hitin ngan a rak um:\nLal : Kan pupa san ihsin kan mahte biaknak rak nei mi kan si ti cu na thei ko lo maw? Khristian biaknak kha tlansan awla kan hnenah ra sal aw!\nCong Kham : Cungnungbik Pathian ka biak hnuah nan hnen ahcun ka kir thei hrimhrim lo ding.\nLal : ‘Zu’ na in lo asile na na ding, na ṭawl vivo kei lehhnu ah na thi leh ding.\nCong Kham : Himi ruangih thih ding asi ahcun ka thi ko pei, a pawi lo.\nLal : Nangmah lo theihthiamnak dingah inn khat Rupee fang khat cio kan khawng ding kan lo pe ding. Na khawpipawl hi in duhdawt lo maw si? Na khawpipawlih kan tuar dingmi harsatnak hi teh in ruahsak thei ve lo maw si?\nCon Kham : Duh tuk e, ka khawpipawl ka lo duh hai tuk. Curuangah ni khat nini ahcun hi biaknak thlarau siapawl hi tlansanin lei le van sersiamtu a nung Pathian nan run be leh ding. Nan biaknak ka lo biakpi velo ruangah cun zohman nan thi hrimhrim lo ding.\nLal : Nang cu puithiam sang na si, zu le sa cu na hnenah hlan a si, cucu na lungkim thei nawn lo ngaingai ke maw?\nCong Kham : Kim lo, ziang hmuahhmuah hnakin Pathian ih remdaihnak hi ka duh bik.\nCong Kham cu paisa le a duh thei dingmi thil dangdang thawn tlawn lungawi an tum rero nan a theih hrimhrim lo, a zumnak cu a hnget khoh sinsin lam. Amah lawng an thlem a silo, a nupi Nu Seng Thiam khal an lem, an thlem ih an hringhro nan hngetkhoh zetih an zumnak an dinpi ruangah zohman an hlawhtling lo.\nRorelnak Sang ah An Thlen\nA khawpipawl cun ziangti hmanin Cong Kham cu an zumnak zum kir sal dingin an hruai kir sal thei lo ruangah cui ṭumih an tuahmi puai ropi ah rorelnak hmaiah an thlen. Hmanseh Cong Kham cun “ka parih tuah nan duhmi cu tuah ko uh!” timi bak kamkhat te hman a ṭawng ve lo.\nCutikah a khawpipawl cun inn-puai hrangih a zuatmi a vawk pahnih cu an kaih sakih a fang khawlmipawl tla cu ‘zu’ tuahnakah hman dingin thupek a si.\nCuihnu malte a reiah, zing khat cu a inn ah an va lut ih thawhhlam a rak ei rero lai an hmuh tikah bel le kheng sungih a hmuhmi rawl le ziangkim an hlawn sak thluh. An sungkua tei lo an feh caan khalah a hmuhsalmi cu a suanciami rawlpawl hmuahhmuah cu an rak hlawnsak thluh.\nCubetah an khaw hruaitu in Lumbang khaw-lal zungah thu a thlen.\nLumbang lal, tlangsuak-upa le khaw hruaitupawl tla cu cui thu hliakhlai dingah Bualkhua ah an rung thleng. Cong Kham cu rawl a ei rero lai, hmaisabiknak buh a barih a dawlh man hlanah an va dir suakih lal hnenah an va hruai.\nLal :Ziangah nang cu Laimipawl lakih puithiam sang na si cingin Khristian ah na cang? Kan biakmi khawzing thinheng ding le in siatsuah thluh ding hi na ṭih lo maw si? Na khawpipawl an thih thluh ding teh hi na ṭih lo maw si?\nCong Kham: Rin-hlelh ding a um lo, ka khawpipawl cu ka duhdawt tuk. Asinan Khristian ih ka can ruangah ka khawpi zo hman an thi lo ding. Ka biakmi kumkhaw Pathian cu kan rak biakmi khawzing hnakin a tumlian sawn. Ka Pathian cu ka tlansan thei hrimhrim lo ding.\nLal : Asi ahcun nan khaw-lal le tlangsuak upapawl, kei mah tiangin ṭihzah upatnak na pek lo ruangah tlang ih vuak na ṭul ding.\nCong Kham: Aw Lal, nan thu ka lo thlun lo ruangah ka parih tuah nan duhmi ziangkim tuah ko uh. Nan duh ahcun in vaw thei.\nLal : Harsatnak lo pek hi kan duhmi a si lo. Cun himi thu ruangih Mirang Kumpi/cozah (English Government) hnenih feh tla kan duh lo. Kan lo sim rero si, himi ramdang Pathian na biak asile kan zate parah harsatnak a thleng ding. Ramdang Pathian hi tlansan awla paisa ‘rupees sawmthum’ ka lo pe ding” a ti. ( rupees 30 cu $ 10 tluk a si).\nCong Kham : Nan thei thiam hrih lo. Khristian biaknak hi a dik ruangah ka zumih ka thlun. Khristian ka si ih ka si ringring ding.\nLal cun ka lem thei lo, ruahsannak a um lo ti a theih tikah “ ka nun sungah tui sun nangmah thawi kan biakawk tlukih ka hnuaidawr lai a um hrih lo. Curuangah ramdang Pathian na tlansan ding maw miih tuar dahlomi nasatei vuak na hril sawn ding”? A ti. Tsong Hkam cun “vuak ka hril sawn ding, in vaw ko uh,” a ti.\nLal cun Lati ihsin mi sang zet le Lumbang ihsin a dang pakhat Con Kham vawtu ding le sunhlu kung hngeṭek nel ṭhazet (branch of wild plum tree) a run keng cia.\nHimi hi March ni 2 nak, 1907 ah a si. Lal cun Cong Kham cu mi pathum in vawi hlei-\nnga ciar Lal hmaiih vaw dingin thu a pek. Mi pathum an si tikah vawi 45 a si tinak.\nA vawtu ding mi pathum cu thupek lawng hngakin an tiar cia ṭhepṭhep ih Cong Kham cu vawikhat, vawihnih, vawithum…tvk ih rak siartu ding Lal hmaiah a ding. Hmaisabik a vawtupa in a vaw ṭheh ih a pahnihnak ih a vuak thawk tikah Tsong Hkham cu a tuarmi a natsat zet ruangah a tuar thei nawn lo ih leilungah a tlu. Tsong Hkham cu zianghman a rak ei lo tikah vun tuar bet thei dingin a pumah rawl a um lo ih a thazang a der zetzo ruangah a tho sal thei nawn lo. A kut a thlir ih, “malte in hngak hrih uh” a ti. Cutikah vanlam a zohih “Aw Pathian, an sualnak ngaithiam hram aw, ziangahtile a nungmi kumkhaw Pathian Nangmah an lo theihlo – an theithiam lo” tin thla a cam. (Bible sungih Stephen vek)\nCuihnuah amah vawtupawl lamah a her ih, “Ra uh, ka man sal zo. I vawtu ding pa khat a tang lai a sisi.”A zumnak ih a hngehkhoh zia cu Lal in a hmuh tik ah a tlan. Cutin zo hmanin an dai ngam nawn lo.\n(Rev. Robert Johnson cun a cabu sungah vawi 15 an vua tin a ngan. Kip Thian Pau cun a cabu sungah vawi 5 an vua tin a ngan. Kei ka ngandan hi Laura Carson ih nganmi sirhsanin a siih vawiziat ti fukfi ih nganmi a um lo nan a ngandan vek asile vawi 15 tlun an vua ti theih a si).\nSaya Thang Tsin In A Dam Tiang A Tuamhlawm\nA tupate in ramsa menbang nasa tukih a pu an vuak a hmuh tikah, “Khaw-lal, ka pu hin na nu a lo thah sak maw si? Na pa teh a lo thah sak dah maw si? Ziangah minung cu hitluk lawmamin nan vuak?” tin a au.\nSaya Thang Tsin khal cu a um thei ve nawnlo ih kei tla in vaw ve uh tin a au! Asinan “Nang cu na luan lo, zaran na si, asinan Cong Kham cu puithiam sang a si, a hnaṭuan a ṭuan duh lo ruangah vuak ding hrimhrim a si”. Thang Tsin cun tuisan ah sualnak neilomi pakhat vuak a theih timi daan a um maw si tin tuletu a au.\nCutin Thang Tsin in Cong Kham cu a natnak le hmapawl a dam tiang tuamhlawm dingin Lumbang ah a hruai. Ni nga sung cu a vaksuak thei lo.\nCong Kham malte a dam deuh hnuah Thang Tsin in Falam Sub-division ih thuneitu superintendant hnenah zangfah kan va dil dingih cutin na vawk le na fangpawl an duhduh in an lo laksak thei nawn lo ding tin ruahnak a pe. Asinan Cong Kham in cumi cu a duhlo ih hitin a sawn sal, “Leitlun thilripawl neih duhnak thinlung ka nei lo, an duh vekin ka neihmi thilri cu hmangin la ko hai seh. Dikfelzet le daan thawn ka thilripawl ka ngah sal thluh asile an hnenah Pathian thu sim theinak lamzin a pit sawn pang ding, ka lamzin khamtu a si sawn pang ding. Ka thilri inlawnmipawl ngah sal thluh hnakin Pathian thu thawi neh ka duh sawn”. Cutikah Thang Tsin khalin, “Si e, na ngaidam thei asi ahcun, himi hi Khristian pawlih a thupibikmi kan ziaza cu a si” a ti.\nA Inn le Lopawl An Lawng\nCu tiih damlam a pan vivo tikah inn ih vungtlun ih a ṭhanson sinsin theinak dingah a hnaṭuanpawl daitei vung ṭuan sal cu ṭha bikin an ruah sak. An khua ahcun a vung tlung salih zing khat cu lo a feh ih tirhfung ih thlahmi mi pakhat a tawng. Cupa cun, “Hitawkah ziang na ra tuah? Ramdang Pathian na biakih na tlansan hlan sung cu hihi na loram a si nawn lo” a ti. Cule Tsong Hkam in, “Si e, hihi ka lo a si nawn lo” tin a sawn. Cutikah inn ih meisa-tih dingmi thingpawl a phurih inn ah a tlung sal. Inn a thlen in a thing phurhmi cu a thingkhawn ah a ret. Cuveten mibur tamnawn an ra ih, “Hitawkih thing na rak phurh a ṭul nawn lo, ziangahtile hihi na inn a sin awn lo. Khawl-lal in midang a pe zo. Na nupi khal a sal dingah a la zo ih nang khal ramdang Pathian na biak lai thotho asi ahcun a sal ah na cang ve ding” an ti. Tsong Hkam cun “Aw si e, a sal ah ka cang ko ding”.\nTsong Hkam cu lal tei innah a va feh ih thla tamnawn cu an hnaṭuan a va bawm taktak. Khaw-lal hnenih a um khalah a rinumnak le dingfelnakin khaw-lalih thinlung a neh zet.\nTikcu a liam vivo bangin Haka ah Association um ding a siih Tsong Hkam cu lal hnenah feh in “Haka ah Khristian pawl meeting kan nei ding. Ka hnaṭuan tla felfai zetih ṭuan ka zuam. Na hnenah vawikhathman siannak (permission) ka lo dil dah lo feh ka duh tuk, a ngah maw”? tin a dil. A dilnak vekin siannak pek a si.\nCui tawnkhawmawknak (meeting) pi an neih tikah baptisma la dingih hmin an runsalmi sungah Tsong Hkam ih hmin tla a tel. Thuhla pakhat khat ruangah baptisma ngahtlak lo a si tiih titu nan um maw tiih thusuhnak neih asi laifangah Tang Tsin in tui ka lo simmi thu hi a relsuak a si tin Laura Carson in a cabu “Pioneers Trials, Trials and Triumphs” sungah a ngan.\nA hnuaiih a ngan betmi tla cu: Khrih ruangih a inn le lo, nupi le zalennakpawl can ṭhehtu cu baptisma cotlaktuk a si ko tin kan zaten kan ruat thluh. Cutin cui ṭumah baptisma a la.\nZiangtluk harsatnak le tiduhdahnak tawng hmansehla Cong Kham le a nupi cu an hardamnak a ṭha zetih nikhat hnu nikhat an damcak sinsin. Lo-theih-lo ih an umternak khawsia le thlarau ṭhalopawlih umnak ramsia tla cu an nih nupa hrangah damcaknak a rak si e.\nCui’ canah an khua ah pam a tlunih an khawpipawl cu ei ding an neih lo laiah Cong Kham le a nupi cu khawp zetih ei ding an nei betah ei ding neilopawl pek ding an nei lai.\nA thuhla tla cu missionaries pawlin kumpi/cozah hnenah an thlen ih a mah vaw dingih thupetu lal tla cawhkuan (fined) ter a siih cutin Tsong Hkam ih thilri, zalennak le a nupi tla cu pek thluh sal a si tin Laura Carson cu a cabu sungah a ngan bet.\nKhristian Pakhat Pung\nCong Kham le a nupi cu nutukhawsak a remcan vivo vekin ei-inn ding neilo ṭulsampawl tla rawl an zem. Cutin midang thawn biakawk theinak tikcu an nei ih 1913 ah mipakhat cun an zumnak a run thlun ve.\nRemdaihnak A Um\nCong Kham le a khawpipawl lakah rualremnak a umlo laiah Khuasak ihsin Saya Thuam Hang cu Cong Kham upatnak pe dingah Bualkhua ah a tlawng. Cong Kham khalin a rak ngai thupi ih khawpi zate sawmin puai nasaten tuah in a rak mikhual ve. Cumi ihsin thawkin Cong Kham le a khawpipawl lakah remdaihnak a um thawk. Cuihnu cun riraibia (animists) pawlin puai an tuah tikah Cong Kham tei nupa tla’n an sawmih cutin cabuai pakhat an hil tlang thei sal.\n(Thudang: himi ka ngan laiih ka ruahmi cu ziangtheilo rirai, khawsia le khuavang bia kan pupapawl le Khristian pawl hman remaw tawnin cabuai pakhat an kil tlang laiah kan nih Khristian veve ziangah kan rem aw thei lo? Ziangah santhar/fimsan kan timi tuisan sawnah kawhhran pakhat le khat doaw ringring timipawl tla i ruah ter).\nKhristian Hlabu An Sak Thei\nPhaizawl khuaih Pa Mang En in hymn hlasah a zir. Saya Thang Tsin ih fapa U Phy Kyi khal hramthawk cangan le siar zirh dingin Bualkhua ah an sawmih 6th April 1923 ah a thleng. Cutin casiar a zirh rero ih Zanniat ṭawngih nganmi hymn hlabu tla an sak thei. Neta ahcun casiar le cangan tla an thiam.\nMitthli In Lungawinak A Rahsuak\nCong Kham hi a neihmi rannung an rak laksakih a fang le tirawlpawl an hlawnsak thluh, a inn le lo an laksak thluh ih zangfahnak malte hman umlo ih an vuak lai hmanah vawikhat hman a mitthli a tla dah lo. Hmanseh a khawpipawl zumtu an karh deuhdeuh ih an khua rori ah Rev. Thang Tsin in1931ih minung 64 baptisma a hun pek ṭum ahcun a lungawinak mitthli cu a biangah a rung luang.\nAssociation Meeting cu Bualkhua Ah Tuah\n1931 ah Chin hill pumpi zumtupawl tawnkhawmawknak cu Bualkhua ah an rak tuah. Cumi hrangah Karen evangelist in Ks. 100 a rak hlu. Cui paisa cun duhthusam in a daih lo nan khawsungpawlin theitawk thawh in an rak ṭangkhawm. Cutin sia pathum, vawk pakhat that in meeting kaitupawl cu darin khawpipawl thawn tikcu an rak hmang.\nZumtu an karh vivo tikah Evan. Cong Kham ih inn ah an tlem nawn lo. Curuangah 1924 ah pi 24 saumi biakin an rak sak thei ih 1934 ahcun pi 24 sau a tlunlam lungih tuahmi Biakin an run sak thei.\nVancungmiin Evan. Cong Kham Hmuakin Hla Mawi An Sak\n1935 ah Association meeting kai dingin Angteng khua ah a feh. Cui kumih April thla ah bese zetin a na ciamco. Cutikah a fanute Mang San cun a vun ko asinan a nih cun keimah hmuak dingin hla mawi zet sakin ka hnen an ra tin a let.\nCui ni nahzi 10, Pa Mang Thul in Cong Kham hrang thlacamnak a neih hnuah inn tlunlam cu a tleu pempem ih cui caanih umtu mipawlin tlun lam ihsin hlasak aw an thei. Thla a cam ṭheh veten mina cu an vun zoh tikah Pu Cong Kham cu a thaw a rak cem zo. Leitlun harsatnak ram tannin a Pathian hrangih sal ṭha le rinum cu a biakmi a Pathian hnenah a cawl.\nPu Cong Kham ih thuanthu Video ih zoh duhtu hrang;\nNu Mang San\nPa Van Tin Lian\nRev. Nun Tiam (Pastor of Bual khua, rtd).\nPu Cung Zam\nExtract from: Cong Kham Thuanthu by Ting Hlei Thang\nPrevious Article Chin Keyboard; Computer le Mobile Android Phone Hrang\nNext Article Canadian Vuanzi Chuk ih Nupi Coronavirus a kai


U.S Election Update: Trump Dinhmun a Danglam Hrih Lo - The Chin Times\nThe Chin Times hi na duhzawng a sile, in rak share sak vivo aw.\nNLD Cozah in Khawte Pannak Zaten Mawtaw Zin Kan Lai Thluh An Ti, Asinan….\nRamhrin Miphun Pakhat Dinhmun in 2020 Rampi Hrilawknak Thlirnak (Part 1)\nA Ruang Umlo In A Nulepa le A Tlawngkaipi Pawlin Ruak Suunnak An Nei\nThaizing (September 28) Ihsin Thawk A Leng Suakvak Pawl Cawh Ding\nThe Chin Times > Lawrkhawm > Thlirnak > U.S Election Update: Trump Dinhmun a Danglam Hrih Lo\nU.S Election Update: Trump Dinhmun a Danglam Hrih Lo\n√US President ah Joe Biden in a neh ding tiin kan ṭuat(projected) tiin Media tumpipi pawlih an phuan ruangah dan vekih hriltlin taktak ah mi tampi in an ruat. Asinan Conservative media-pawl: Brebart News, Newsmax, Daily Wire, etc..pawl cun an pawmpi hrih lo. Ramhruaitu lakah Israel PM Natanyahu le Singapore PM Lee, French President Canada PM pawl lawng deuhthaw an si lai. US innhnen Mexico President Andres Obrador cun, “A tuan tuk lai, dan vekih phuan a si tikah ka lawmpi leh ding” a ti ve.\n√Radio talk show lar tak Mark Levin khalin, “Media in president an hril lo. Buainak khal an cingfel lo. Danhrampi vekin kan feh sawn. Buainak khal Danhranpi vekin court ah kan cingfel sawn” a ti ve.\n√2000 ih Bush le Al Gore zuamawk ṭumah Al Gore 271, Bush 242 an ngah tiin Media-pawlin ,”Al Gore is projected to win”, Al Gore in neh dingin kan ṭuat an ti ruangah Al Gore in a neh tiin thuthang tinkim in an ngan nan Court an thlen taktak cun Bush in a neh a si kha. Tu khal President hlun Bush cun, “Trump cun dan vekih beih theinak govo a nei( right to have legal fight) a si” a ti.\n√Trump Campaign in Court ih zual a kawh mi hrekkhat cu Arizona ah Vote ra pe hrekkhat ngansual mi remṭhat siang loih an hlawnsak, Nevada ah cabawm vote retṭhat hna ṭuan in, ‘Vote siartupawl diklonak ka hmu rori’ a ti mi, Pennsylvenia ih tlai khawhnu ih vote lut, Mithi zo vote pek, vote sal leuhleuh..tivek tampi a si. Court in ziangtin a rel ding ti theih ban a si lo.\n√Liberal media-pawl cun, ‘Thu tling an si lo, result a danglam cuang lo ding” an ti. Asinan Conservative lam danthiampawl cun Court cohlan tlak an si, court rorel ihsin ziangkim a danglam thluh thei an ti ve.\n√Trump cu a duai pawm men awm tak, anih ṭheu khal hi a pawlhraw deuh aw na ti men thei. Senator danthiam le hminthang, an ṭawngkam khalih mi sawisel hlawh dah lo Lindsay Graham( NC) le Ted Cruz (Texas) pawl cun a tawp tiang bei dingin an dinpi. Lindsey Graham lephei cun court cemliam ding hrang Dollar 500000 a hlu. Ted Cruz khal hi Sihni, Senator a ṭuan hlanah Sihni hminthang a si ih kum 27 mi te a si laiah 2000 kumah Bush legal team ah a rak tel ban zo.\n√ Miissipi Sen. Hawley khalin thudik a langsuah hlan cu um men lo dingin a ti ve. S. Dakota Governor Kristi Noem khalin, “Al Gore khal ni 37 can kan pek kha…Trump hrang khalah kan ruahsak a ṭul” a ti. Arizona Congressman Andy Biggs khalin, “Mr. President, duai hrimhirm hlah, a tawp tiang zuam aw” a ti ve. Trump khalin, “Duai san ding ka ruat hrih lo” a ti.\n√Trump nupi Melenia khalin, “America mipi in a dik le fel mi hrilawknak an phu a si” tiin a pasal a dinpi thu a rel. A fanu Ivanka khalin, “Hrilawknak thianghlimnak hi kilhim rori a ṭul” a ti. Tu hi “Save Election Integrity” timi hrilawknak dingfelnak kilhim aw timi cangvaihnak an nei ih million tampi an tel zo.\n√Tu hi Michigan ah cun State Hluttaw in vote diklonak an zingzawi ding. Cun FBI khalin dan vekin an zingzawi thawk zo. NRCC timi National Republican Congresional Committee in memo an suah mi ah thupi 5 an ngan. A tlangpi cu Pensylvenia State Supreme Court in Democrats duhdan thlunin hminsin um lo Cabawm cu a tikgun ih thlengah an pawm mi, Pennsylvenia Secretary of State Kathy(D) in hmin kaihaw lo khal pawm dingih thupek a suah, Dem uknak peng hrekkhat ah an tisual le a siat mi an remsal ter, Vote siar zoh( obsever) an kham, a dik lo mi vote 100500 cabawm vote an kuatsuak tipawl a si. Corey Lewandoski cun, ‘Penssylvenia ah nu pakhat ni 9 sung rori nitin vote a thlak” tiih Press Conference ah a rel.\n√Georgia khalah Vote siarsal cu Rep. Doug Collin in a ho ding. Anih hi pastor hlun a si ih House midik le milar a si.\n√Conservative lam mi langsar tampi khalin amah vote petu mipi million 70.6 mithmai zoh talin duai mai lo dingin an ngen. Court senso ding USD Million 60 khal reilote ah an thawhkhawm zo.\n•• Trump in a neh ding kan ti lo, Biden in a neh khal kan ti lo. Nehtu ding kan rel thei lo nan kan theih sun cu, “The fight is on” (zuamawknak a feh rero lai) ti a si ko.\nSource: Daily Wire, Breibart News, Newsmax, Mark Levin Show\nVideo in zoh duhtu hrang;\nLal Lian Zual, Naypyitaw\nPrevious Article Donald Trump A Dinhmun A Tha, Joe Biden le A Fapa An Thang A Sia\nNext Article Ziangah Mi Tampi In Donald Trump An Hua?\nU.S Election Update: Donald Trump Hma A Sawn Vivo\nZiangah Mi Tampi In Donald Trump An Hua?\nDonald Trump A Dinhmun A Tha, Joe Biden le A Fapa An Thang A Sia\nDonald Trump le Joe Biden A Netabiknak Presidential Thucuhawknak Nei Ding\n© 2020 - The Chin Times. All rights reserved.\nKan website na ra lengih kan lungawi. Youtube tla rak zoh ṭheu ve aw: YouTube\nThuthar post veten na rak siar theinak ding ah...


NUG an pehtlaih theilo ruangah Mipi ralkap pawl Awloksong in an um - Falam Online Media\nNUG an pehtlaih theilo ruangah Mipi ralkap pawl Awloksong in an um\nNUG cozah tiamkamcia vekin ralhraang donak ralthuam pawl bomnak pe lohli dingin ဗိုလ်နဂါး hohami Myanmar’s Royal Dragon Army – MRDA ralkap pawl in NUG cozah an pehtlaih nan FB cahmai ihsin theihternak an tuah mi pawl report tuahtu an um ruangah awloksong in an um.\nMarch 13 ah MRDA hruaitu le NUG miniter U Yee Mon an beaw ṭum ah bombnak dilmi zaten pek theih a si lo ding nan tatyin pakhat hrang ralthuam cu thlakhat sungkhat pek nan si ding ti`n U Yee Mon in a rak tiamkiam nan tuni tiang bawmnak an dong hrih lo tiah an sim.\nCuruangah MRDA hruaitu pawl in FB cahmai ihsin a tharin theihternak an tuah nan an pehtliah thei lo ti a si.\n“Dilnak ca kan tuah mi zaten, kan Admin account tiang report tuahnak a um. Kan dil nak a rei thlang” tiah MRDA ṭuanvonei mipakhat in Lu Nge Khit hnen ah a sim.\nFB cahmai hin hriamhrei ralthuam thawn pehparmi thu ah cin le dan an tuah ih an daan pahbalmi catar pawl cu malh lohli dingin an tuah mi a um nan, atu ih NUG theihternak an tuah mi cu ziangtin report a um thei timi cu felfaiin theih a si lo.\nCuvek report nak a um ruangah bulpak account thawn tuni ah theihternak an tuah saal ih “ဗိုလ်နဂါး hruaimi Sagaing PDF ralthuam bomnak pe dingin le raldo thu relkhawm dingin voitamzet kan pehtlaih nan NUG lam ihsin letnak zianghman kan dong lo” ti`n an ngan tel ih “Ministry of Defense hnen khalah ca kan kuat nan letnak kan dong hrih lo” ti`n an tarlang.\nCuhleiah “Atufang hi ralhraang ralkap pawl MRDA hmunram lam pan dingin timlam nak an nei lai” tikhalin NUG theihternak an tuah mi ah an tarlang.\nဗိုလ်နဂါး hohami Myanmar’s Royal Dragon Army – MRDA cu Sagaing ramṭhen, Pale peng ih cangvaitu mipi ralkap an si ih NUG theihpitnak thawn tatyin dangdang khal tuahin Dothlengnak ih telvetu ralkapbu pakhat an si.\n← Ralhraang SAC ralkap in Sagaing PDF sakhaan luhcilh, mipi ralkap 8 kap that\nRalhraang ralkap in Black Eagle PDF pawl rapthlak zetin that hrim →\nSAC ralhraang in kum 5 mi naute kap that


A Rualnu Naupai Lai A Thik Ruangah A That, A Pum A At’tlek Ih Naute A Ruksak – Meifar\nA Rualnu Naupai Lai A Thik Ruangah A That, A Pum A At’tlek Ih Naute A Ruksak\nNovember 27, 2021 admin Leitlun 0\nBrazil nunau kum 27 mi ih thiltuah hi a rapthlak tuk, August 27, 2020 ih thilthleng a si ih tulawng ah court in thuṭhennak felfai anei, tualthattu cu kum 57 sung thawngtla dingin a thu an ṭhencat.\nA rualnu Flavia Godinho Mafra (kum 24) cu naupai lai a si ih a naupai cu zarh 36 a kim zo. Flavia Godinho hi tlawng sayama ṭuanlai a si ih a nau neih ding caan cu an hngakhlap zet. Tualthattu Rozalba Maria Grime khal pasal nei lai a si ih a pasal cu hmun dangah hnaṭuan in aum ṭheu, naupai a duh tuk ruangah a pasal cu a bum ih naupai vekin aum.\nA rualnu naupai cu minung umlonak hmun ah a hruaisuak ih tlakrawh in a lu ah a sut ciamco, cutin nam hriam zetin a pum cu a at’tlek ih a pum sungih naute cu a phorhsuak. Amah cu siizung ah ava tlan hngal ih a pasal hnenah nau anei thu a sim thei, siizung ih hnaṭuantu pawlin hitin nau nei lohli cu an rak zum ruangah palik pawl an ko.\nPalik in thildik lo aum ding ti an zum ruangah nazi 15 sung thu an sut hnuah a thiltuahmi rapthlak zet cu a phuangsuak, a rualnu ih ruak a thuhnak hmun khal a sim thei. A rualnu hi a pum a at’tlek laiah a thi le thi lo khal theih a hrih lo, a ruak an zohdiknak ahcun a thisen a suak tamtuk ruangah a hnukcat ti an thei.\nRozalba Maria Grime in hi thil a tuah hlanah pum sungih um naute phorhsuahdan arak zir rero zo ih naupai lai ih damlo dan le nau neih lai ih an umdan pawl cu arak zircia thluh ti an thei. A pasal khal hi tualthatnak ah a tel le tello an zingzoi rero lai, a pasal cun zianghman a theihpi lo thu a sim.\nMipi Kilhimtu In Suamhmang An Kai Ih An Thil Lakmi Pawl Cu A Neitu Hnenah An Pe Kirsal\nPutar Kum 80 Mi Cu Daileng Dingin Ava Feh Ih Ralhrang Pawlin An Rak Kap That


Naupai Telin Innsang Member 5 Cu That An Si – Meifar\nNaupai Telin Innsang Member 5 Cu That An Si\nNovember 23, 2021 admin Myanmar 0\nSagaing, Depayin Township, Thayar Aye khua ah tualthatnak rapthlak zet a thleng. Innsang member 5 cu misual kuttuar in an thi ih an sumpai le an thilri khal an laksak.\nNovember 23, 2021 zinglam nazi 3:00 hrawng an itthat thaw laitak ah misual in an va lutchilh ih an soisa ciamco hnuah an that. Mipa pakhat le nunau 4 cu thicia in hmuh an si, sualnak neilo mipi menmen an that ruangah tualsung mipi kilhimtu pawlin an dem zet thu an tarlang.\nTualsung mi pakhat in, “Innsang member 5 cu that an si, mipa pakhat le nunau 4 an si. Naupai lai pakhat a tel, huatawknak ruangih tualthatnak thleng a si ding ti kan zum. An sumpai ting 100 le sui le ngun khal an laksak. Tuisun ah kan vuiliam hngal” a ti.\nHimi innsang member 5 thattu hi an tarlang lo nan tualsung mipi kilhimtu pawlin “Ralhrang nunrawng pawl vekih cangvaitu, suamhmang, tualthatnak pawl hi nasa zetin kan dokalh a si” tin an riahsiatnak thu an tarlang.\nJuly Thla Ihsin Salai Van Bawi Lian Ih Thuhla Theih A Si Nawn Lo


Covid 19 Ral Do dingin Than Shwe san ih Dr. hminthang cangvai thok | Falam Online Media\nCovid 19 Ral Do dingin Than Shwe san ih Dr. hminthang cangvai thok\nCovid 19 suar hnihnak in Myanmar rampi a nuai ih a ninii in nathrik a karhzai roh vivo ruangah dokham danding ngaihtuah dingin tuhlan cozah san ih rampi Minister Of Health Lubik rak ṭuan dahtu Dr pahnih cu hnaṭuan dingin an ra kir sal.\nMinistry of Health and Sports hnaṭuan bawm dingih ra kir sal cu Dr Pe Thet Khin le Dr Kyaw Myint an si ih Covid 19 thawn pehpar mi medical advisory group thawn thureltlangnak an nei tiah, Ministry of Health and Sports cun September 23 ah a phuang.\nThuphuan ahcun Dr Kyaw Myint cu Covid 19 thawn pehpar mi Technical Assistance Advisory group ih hotu dinhmun ah a tel ti a siih Dr Pe Thet Khin cun Health Impacts Advisory Committee ah Chair dinhmun in a kaihruai ti`n an ngan.\nDr. Pe Thet Khin cu 2011 ihsin 2014 kum tiang rampi Minister of Health Lubik rak ṭuan dahtu a siih University of Medicine (Mandalay) le University of Medicine (1), Yangon khal ah Professor rak ṭuan dahtu a si.\nDr. Kyaw Myint cu Than Shwe san lai ah Minister of Health Lubik a rak ṭuan ih Than Shwe tei` innsang specialist Dr khal a si.\nDr. Pe Thet Khin hoha mi Advisory group cu 2020 April 22 ih dinsuahmi a siih Dr. Kyaw Myint hoha mi Advisory group cu 2020 September 20 ih dinsuahmi a si tiah Myanmar now cun a ngan.\nTudinhmun, Myanmar ramsung ah Covid 19 mina 7,827 hmuhsuahzo a siih cumi ah minung 133 thi in, mipum 2085 an dam sal a si.\n← Australia ram ah Danglam zet in Ngapi 380 lenglo Thi – Video\nTuahcawp Zuk in Ka Nunkhua I Siatsuah – Taiwan model Heidi Yeh →\nMyanmar : Kum 1000 luan zo hrawng ta siding zum um mi Rohlu phorh suak\nMon ramkulh, NLD party campaign nakih Motor let ah Minung 8 hliamhma tuar


Falam ah Ralkap Ukhruainak hnuai ih hnaṭuan lutsaltu an tam - Falam Online Media\nFalam ah Ralkap Ukhruainak hnuai ih hnaṭuan lutsaltu an tam\nRalkap ukhruainak hnukthlak dingih hmanfung ṭhabik pakhat a simi CDM cangvaihnak cu rampi huap cozah hnaṭuan tamzetin mah pumcawmnak hnaṭuan thaap rori`n an tel ih Falam khuapi khalah CDM ih teltu cozah hnaṭuan an tamzet.\nNan, March thlalai hrawng ah CDM cangvaihnak bansan in ralkap ukhruainak tang ih hnaṭuan sal an tam tiah thuthang kan dong.\nTuhrih tiangih thuthang kan dong vek a si le CDM bansantu ah Siizung hnaṭuan le Tlawng saya/mah an tam tiah theih a si.\nCDM bansantu pawl i thuthawn pehpar in Falam mino pakhat cun “beidongza rori a si ih zahthlah zet khal a si. Nunnak tiang thaap in Dothlennak ih nunnak liamtu mino an um lai ah inhrem, inthat rerotu ralkap ukhruainak hnaui ih hnaṭuan lutsaltu Falam peng ah an tam.”\n“Abikin siizung lam ih hnaṭuan le Tlawng saya/mah an tam. CDM bansantu Siizung hnaṭuan mipum 20 an luan ih Tlawng saya/mah khal mipum 20 kiangkap an si.”\n“Tlawng saya/mah pawl cu an sinak khaisoding ti a si ruangah ralkap pawl ih thleemnak hnuai ah an lut mei. Cukhalcu Tlawnginn uniform khal hruh ngam loin pangai thuamhnaw hruk in a thu thiar in an cangvai mi a si. Hipawlhi online lam khalah kan pholang zo ih CDM bansan in ralkap ukhruainak hnuai ih hnaṭuan lutsaltu dang an um khalle zo pawl an si timi kan pholang hrih bet ding” a ti.\nLeitlun san thuanthu kan zoh a si le CDM cangvaihnak hin hriamhrei rinsan ih hngalpuar ralkap ukhruainak neh a theih timi kan hmu thei ruangah kan ram khalah ralkap ukhruainak hlonhlo dingih hmanfung ṭhabik pakhat a si mi Civil Disobedience Movement hi bansan loin tumtahnak tumpi thawn ṭanla hrih cio uh si.\n← Kawl ralkap le Palik in innsung ih um Nunau 5 an kai\nHakha ah Mipi thlingthla zuk thuptu Kawlpa an kai →\nPastor Mang Hlei Zing le Nu Rah Zing ih Thuanthu Tawi\nSAC ralhraang pawl Tlangzar khua an thleng zo, Kiangkap naivai ah Meithal thawm a thang\nAugust 4, 2021 August 4, 2021 Ni Hnem Sung 0


I Cube 300 - Mac Mah I Cube 300 - Audiofanzine\nI Cube 300, PA Package (Sub + Satellite) from Mac Mah.\nMac Mah I Cube 300 tech. sheet\nModel: I Cube 300\nMac Mah I Cube 300 user reviews\nle drumeure's review (This content has been automatically translated from French)\nlamulle's review (This content has been automatically translated from French)" fully satisfied"\nMac Mah I Cube 300 images\nOther Mac Mah pA Packages (Subs + Satellites)\nOther names: i cube 300, icube300, i cube300


Felicitas le a fa le pasarih.\nJesuh khrih cu bawi a si. Phil 2:11\nChurch Mission (0)\nPosted by salaihute on February 26, 2012 at 4:30 PM\nRoman Emperor Antoninus Pius in Christian pawl hremnak (persecution) a thawk sal tik ah milem biaktu tampi in christian nu hmei Felicitas timi nu ruang ah emperor cu an complain ciamco. A mah le a fa le pasarih, Januarius, Felix, Philipus, Sylvanius, Alexander, Vitalis le Martialis pawl in mitampi Christ Jesuh hnen ah an hruai.\nEmperor in Felicitas le a fa le pasarih ih case kha Rome ih supreme court hotu bik Publius hnen ah a kuat.\nPublius in Felicitua cu mi tampi ih upat zet mi si kha a theih tik ah a nunnak zuah a duh. An sungte in a inn ah a ko hai ih, "nan zumnak nan phatsan asilen thihnak ihsin nan luat thei ding ih lian nak pawl nan nei ding, curuang ah nan zumnak phahsan uh" ti in a lem ciamco.\nAsinan Felicitas in, "an zumnak an thawn thei lo thu, ka thin lung sung ah Thlarau Thianghlim a um zo ih nunnak power in pek, tukforhnak pawl tuar thei nak in pek ih ka par ih na tuah ding mi pawl tla a mah ruang ah ka zumnk ruang ah ka tuar ngam a si," ti in let. Cui hnu ah a fa le hnen a hoi ih a mah vek in zumnak ah fekzet in um ding in a sim hai.\nPublius cu a thinheng tuk ih Felicitas cu thawi ding in order a pek. A fa le pawl kha pkhat ciar in a ko hai ih sir aw ding in le an zumnak tan san ding in a lem hai. A fapa upabik Januarius, a ko hmaisa. Januarius in hitin a let. " Nang ih in tuah ter duh mi cu atthlak za rori a si, sinan ka zumnak cu Jesuh Christ ah a thum aw a si ti kha ka phuang ngam a si. Curuang ah cuvek tihzahnak ihsin tla in kilkhawi ding a si," ti in a let. A nau le pawl in cutin an let ve.\nPublius in Emperor hnen ah roman pathian hnen ah an thawn duh lo thu le Jesuh an el duh lo thu report a pek. Emperor Antoninus in an zaten that theh ding in thu a pek. A fa le kha that hmai sa in Felicitas kha a fa le an thah lai a hmu tu si ding ah netabik ah thah dinh in a fial hai.\nJanuarius kha thir hlum pawl le a zim a hriam mi thawi nak ( the passion of the Christ movie sung ih Bawi Jesuh an thawi nak hri vek in ) a thih tiang an thawi. Felix le Philipus cu fung hrio ih an thih tiang an thawi. Sylvanius cu lungto tam zet tlangzim ihsin a lu in an thlak. Alexander, Vitalis le Martialis pawl cu an lu an tan.\nFelicitas, a zumnak a tansan dah lo tu cu thlali hnu ah an thah. A zumnak cu ziang hman in a siat thei lo. Thlarau Thianghlim in kan thinlung sung ah hna a tuan ah cun kan zumnak cu meisa vek in a kang ih cumi cu ziang hman in a siat suah thei lo. Felicitas ih zumnak cu cawng cio uh si.\nPathian hmin thangthat in um ko seh.


Ramsung A Buai Ruangah Ramdang Feh Tum An Tam, Culai Ah Mibum Ding Hawl Puaisa Deu An Pung – Meifar\nRamsung A Buai Ruangah Ramdang Feh Tum An Tam, Culai Ah Mibum Ding Hawl Puaisa Deu An Pung\nJanuary 23, 2022 admin Myanmar 0\nMyanmar ramsung a buai ruangah mino tam zet cu ramdang ah hnaṭuan ding hawlin an vakvai. Cutik laiah mibum ding hawlin puaisa deu/lem khal an pung ciamco ruangah ralring a ṭul zet.\nKawlram mi 2 khal Thailand ramsung ah hnaṭuan ding an hawl ih puaisa deu pakhat in arak bum, mi pakhat ah 2,500 baht a dil ih pahnih ah 5,000 baht a dil. Sumpai an pek thluh hnuah an pehtlaih thei nawn lo ih an mangbang in an anhai zet.\nThailand ramsung ih Kawlram mi pawl bawmtu pakhat in, “Tulai hi fimkhur cio uh, puaisa deu an tamtuk. Facebook ah rinum zetin zuk an tar ruangah zum hlah uh, mibum hmang pawlin midang zuk an ru ih an tarsawng ṭheu.\nRamdang nan feh hlan, hnaṭuan ding nan hawl hlanah nan biakmi puaisa thuhla hi zingzoi hmaisa uh. An lo bum ngah hnu cun kaih an har zet, an thuhla zingzoidan ding lamzin khal a mal. Curuangah fimkhur cio uh, kan theitawk in kan lo bawm tum ding” tin a tarlang.\nFebruary 1, 2022 Ah Ralhrang In Ramsung Thuneihnak An Lak Kumkhat Kimnak A Si, Curuangah >>>\nMizoram, Sihhmui Ah Motor In Nauhak A Rial That, Motor Cu A Tlan Hlo


Chin Ramkulh Vice President Henry Van Thio In Vehvai Ding - Chinland Today Media\nJanuary 26, 2017 4:30 pm·0 comments\nMyanmar rampi Vice President II Pu Henry Van Thio cun Chin ramkulh peng 5; Falam, Tonzang, Tedim, Hakha le Thantlang pawl ah mipi tonnak neiin a vehvai ding. A tlawn ding tik le cu hi acozah lam ih an than lo ruangah a fiang hrih lo ih reltheih a si hrih lo nan February thlathok a si ding zum a um.\nVice President II Pu Henry Van Thio hin a suahnak hmun Tikir khal tlawn a tum ih a helicopter tumnak ding hmun hrang khal an sial thluh zo tiin The Chinland Post cun a tarlang.\nFalam khawpi ahcun, senpi inn ah mipi tonnak anei ding tiin thuhla a um ih, Sia thawn mipi pawl in hmuahnak sunglawi zet ih neih tum a si titla in thu kan dong.\nFalam Puaipi khalah Pu Van Thio hi sawm mi a siih a tel ding le ding lo thu hi Falam Puaipi camgsuak committee hnen ihsin kan thei ngah hrih lo. Thuhla kan dondan a si ahcun Falam puaipi ah Myanmar rampi hotu Daw Aung San Suu Kyi, President U Hthin Khaw, Vice President le ramri thu ih tlangbawi pawl khal sawmcih ansiih an tel ding khal ruahsannak tam zet aum.#\nMore from my siteZinghmuh Tlang Ramkulh Lentualhmun National Park Ah An Tuah DingChin Ramkulh CM Pu Lian Luai Le Kaihhruai Chin Ramkulh ih Hnaṭuan DaanZomual Khua ih Inn Kang ah Minung Pali An Thi Chin Deirel Arsi Rev. James Ṭial Dum Pialral In KaisanHakha Le Thantlang Ihsin MP Cuhtu Ding PawlDaw Suu Kyi Le Myanmar President Pawl In Chin National Day Falam Ah Hman Pi Menthei


Nunau Pawl Mipa Hnak In An Hni Fung Deuh! - Chinland Today Media\nNunau Pawl Mipa Hnak In An Hni Fung Deuh!\nFebruary 1, 2010 6:29 pm·1 comment\nNunau le mipa hi semtir ihsin danawknak an nei cia. Pipu san ihsin nunau le mipa hna timi a rak um thawk zo. Asinan, tui santhar nonawn san ah mi tampi in nunau le mipa hna timi a um hrimhrim lo an ti. Thudik a sile, silo cu bulpak in kan thei sawn ding ah ka ruat.\nKei cun hitin ka ruat, Nunau le mipa hna hi a um hrimhrim ko, asinan nunau ka ngainepnak le ka nautatnak siloin nunau cun a hnak ih sem hmaisa mipa cu thazang ah le mipa sinakih thiltitheinak thenkhat zawn ah a tluk thei ding ka zum lo. Asinan, mipa khalin nunau a sinak zawn ah nunau ih a thiltitheimi mipa ih atuah theilomi tampi a um ti cu ka pawm daan a si.\nAtlun ih ka tarlangmi cu ka ngaihdaan/pawmdaan a si. Asinan tui zing ih thuthangca pakhat ah mifimthiam zingzawitupawl cun hnihsuak capoh sai tikah mipa hnakin nunaupawl an hni tlai deuh ti’n an hmu suak. Curuangah nunaupawl cu mipa hnakin an thil kaih theinak thluak a fung deuh tinak a si cu!\nBiazai Pathum : Hausum Fanu\non February 5, 2010 at 7:15 am\nNAca nganmi cu a thazet nan a zaten a si thluhlo, ziangah tile tulaiah leilung tlunah Nunau ih Ukmi ram khal a um, mi ti theilo lomi an ti theimi khal a tam, cule cathiam leh thiamlo lam khalah Nunau hi memmem sawling an silo ti ka tarlang ve a si cu, ziangah tile kan Nu hi cathiam maksak a sive…


Tom Cruise, NASA le Elon Musk ṭang khawm in Boruak par ah Film zuk tum | Falam Online Media\nTom Cruise, NASA le Elon Musk ṭang khawm in Boruak par ah Film zuk tum\nTom Cruise, NASA le SpaceX founder Elon Musk ṭang khawm in boruak par ah Film an zuk ding ti`n tu kum thok lam ih thuthang um mi cu, 21 September 2020 ah Space Shuttle Almanac twitter account thawn namhngetnak ca an thlah.\nThuhla dang cu an tar hran lo nan 2021 kum sungih boruak par ih spacecraft thlah ding mi zuk, ram hmin, a to tuding hmin pawl an tarlang ih, October 21 ih thlah ding mi SpaceX Crew Dragon totuding hmin pawl lakah Tom Cruise le Hollywood Director hminthang Doug Liman hmin khal a tel ve.\nTwitter ih thlah mi zuk ahcun SpaceX Crew Dragon totuding cu SpaceX Pilot, Tourist 1 ah Tom Cruise, Tourist 2 ah Doug Liman (director) ti`n zuk par ah an ngan ih Tourist 3, mi pakhat hmin cu an ngan tel lo.\n21 October 2021 ih zam ding mi SpaceX Crew Dragon cu kanumnak leilungpi thawn peng 253 hrawng hlatnak ih um International Space Station ah a feh dingih cuih hmun ah a remcang dan in Film an zuk ding.\nFilm zuk ding cu Universal Picture in a tawlrel tum ti`n July thla ah thuthang a suak dah ih an zuk ding mi cu $200 million budget hrawng a si ding tiah Hollywood Deadline media in a tarlang.\n← US Vice President to mi Air Force Two vanzam a Cangsual – Video\nPyine No. 1 Candidate Pu Con Kheng (Bulpaak) ih tuahsuak zo mi le Hmailam tumtah mi →\nWhite House Meisa ti thim in, Inn-hnuai ah Pu Trump a relh\nLebanon, Beirut ih Puakkuainak cu Boom ciikhat Puah mi a si – Pu Trump


Raltlan Sinak, Covo Le Tuanvo Thutawi - Chinland Today Media\nJuly 13, 2009 7:54 am·0 comments\n(World Refugees Number 35 Million)\nRaltlan an rak umnak hi a rei zoih, minung thuanthu tluk in raltlan thuanthu hi a rei ve ti a theih a si. Khuahlan siangpahrang san ihsin mai ram hruaiawk daan duh lo ruangih ram dang ah raltlan in rak vakvai an um zo. Tuisan khalah mai ram hruaiawknak that lo ruangah leitlun hmun zakipah raltlan tampi an um.\nRaltlan an rak umnak hi rei zet zo hmansehla raltlan sinak, covo le tuanvo pawl hi daan ih an tuahnak cu a rei hrih lo. Leitlun ralpi vei2nak hlan tiang ahcun Europe ram cak deuh pawl in leitlun an rak uk ih, an ukmi ram mipi pawl cu ram dangah tlan thei lo in an rak um. Ralpi vei2nak an doawk ruangah mi tampi cu raltlan in mi ram ah an vakvai. Ralpi vei2nak a cem ah\ncolony ram pawl in zalennak an ngah hnu khalah ram sung buainak a phun phun ruangah raltlan\nan tam sin sin. Tuisan raltlan tam sawn khal ram hruaiawknak tha lo le ral buai ruangah a si.\nUN & Raltlan\nTulai raltlan buaipitu lakih tuanvo nei tumbik le hna tuan tambik cu UN hi a si. UN HCR (United Nations High Commissioner for Refugees) hi December 4, 1950 ah rak din mi a si. UN HCR cu UNO ih hnge (branch) pakhat lawng a si. Atlangpi thu in leitlun ramkip um raltlan pawl bawm ding le nun thar din dingih tan lakpi ding hi UN HCR ih hna tuan a si. UN HCR ih tarlannak ah raltlan hi mi 34 million hrawng an um. UN HCR cun raltlan pawl ih minung covo humhim le thatnak tuah sak ding hi a thil tum hmaisa bik a si. Asinan, raltlan pawl ih covo humhim sak le an thatnak tuah lawng in raltlan pawl hrangah rei a daih thei ngai ngai lo ruangah raltlan pawl ih harsatnak relfel sak ding ah ‘durable solutions’ timi tumtahmi a nei bet.\nUN HCR cun a kut sung um raltlan pawl cu ‘durable solutions’ pathum pek mi a nei. Cu pawl cu, anmai duhnak vekin anami ramih kuatkir sal (voluntary repatriation), an umnak ram ih ciahpil awk (local intergration) lole third country ih resettlement (resettlement to third country) pawl an si. UN HCR hin tuah theimi tampi a neih vek in tuah thei lomi khal a nei ve. Curuangah, a kut sung um raltlan pawl hrangih tha bik a tuah sak thei lo caan khal a tampi ve.\nZo vek pawl hi so raltlan an si kan ti ahcun sim dan a tampi men thei nan, “1951 Convention Relating to the Status of Refugees” vek in kan sim ahcun ‘mai ram leng ih um mi, miphun (race & nationality) dang si ruangah, biaknak, vantlan (social) pawlkom lole political pawlkom pakhat khat ih member si ruangah hrem tuar teng teng dingih tihnak nei ruangah mai ram acozah ih humhimnak dil duh lo asilole hrem tih ruangih mai ram ih kir ngam lo’ cu raltlan a si. “1951 Convention Relating to the Status of Refugees” ah raltla cu zo a si ih, ziang vek covo le tuanvo pawl a nei ti tarlan a si. Tarlan zo vekin raltlan cu:-\nMai ram leng ih a um mi,\nHrem tuar ding rori si ruangah tihnak nei,\nMai ram ih kir duh lo maw, kir peih lo a si.\nCa ahcun hi ti in ngan si hman sehla, a tlun ih sinak pathum neih ruangah UN HCR lole ram dang acozah in raltlan ah an pom cih ding tinak a si lo. ‘Determination of refugee-status lole refugee-status determination (RSD)’ timi a um lai. RSD hi ram acozah pakhat le pakhat an tuah daan a bang aw lo vekin UN HCR office khalah tampi bang aw lo mi a um ve. Curuangah raltlan sinak famkim nei hman la RSD ih tlin lo khal a um thei tho tho.\nRam dang acozah lole UN HCR in raltlan ih an pom zo mi raltlan pawl cun covo tampi an nei. An umnak ram misa vek in covo cu an nei tam lo ding nan minung sinak covo tampi an nei. Raltlan pawl ih covo hrekkhat cu a tanglam ih tarlan vek an si.\nMai biaknak thlun (pratice) theinak le fanau pawl zirh theinak\nCourt ih taya cuai theinak\nPumcawmnak hrang hnatuan tuan theinak\nPhunsangtlawng hnuai lam tiang ca zir theinak\nRaltlan zovek khal in tuanvo an nei theh. Midang ram ih um an si vek in le an umnak ram ih lainatnak ruangih um thei an si ruangah an umnak ram ih daan pawl an thlun ve a tul. Cuhleiah, an umnak ram ih daan kalh in sum hawl le hnatuan lo ding khal in raltlan pawl in tuanvo an nei. Raltlan pakhat cun a umnak ram daan kalh in thil a tuah tikah a umnak ram acozah cun ziang tik lai can khal ah an ram in an dawi suak thei ring ring. Curuangah, raltlan pawl ih theih ding thupi zet cu ‘mai umnak ram daan thlun ding’ a si.\nDr. Van Ram Uk Interview


MZP / MSU Bawmnak Pek Dingmi Vaphai In Kham - Chinland Today Media\nMZP / MSU Bawmnak Pek Dingmi Vaphai In Kham\nMay 14, 2013 4:10 am·0 comments\nSaikhumphai bawmnak hrangah tiin MSU / MZP cun Mizoram hmuntin ah bawm an hung ih an khawng. Cutawk ah sumpai Rs. 228360 an ngah ih, culo khal ah, Buhfai, Ci te, Dal, le innsungsang thiltulmi tamtak an ngah tiin MSU facebook ah cun an tarlang. An ngahmi pawl cu MSU / MZP hruaitu pawl cun Saikhumphai ah bawmnak pe dingin an feh.\nCuti ih an feh cu Vaphai khua ih kawhhran upa hrekkhat in Dungtlang khua ihsin an rak hmuak. Hiti ih an rak hmuahnak san cu, Vaphai pawl hin Saikhumphai bawmnak thawn a an khua fehtlang ih ra MSU / MZP hruaitu pawl cu an khua fehtlang sianglo in an rak kham ding ti thu ruangah asi.\nBuainak a suahlo nak dingah tiin kawhhran upa pawlin Dungtlang ihsin an rak sim cia. Dungtlang ah an cawlkhawm ih, thureltlangnak an neih hnu ah, ziangkhal lole buainak a suahsau vivo lo nak dingah tiin MSU / MZP hruaitu pawl cun Aizawl lam panin an tlung theh sal. Vaphai khua pawl hin, MSU / MZP pawl in an khua fehtlang ih Saikhumphai bawm an tum asi ah cun, anmah khal tuahmawh ih, an motor le an thilpek ding zaten siatsuah theh an tum tiin Special Report ah cun tarlang asi.\nMSU / MZP Pawlin Saikhumphai Hrang An Khawnngahmi Champhai DC Hnenah Pe


US ram ah Chin Refugees 95,000 lak lut dingin Chin Association of Maryland in tawlrel | Falam Online Media\nPu Zo Tum Hmung hoha mi US hram bun Chin Association of Maryland .Inc cun 2021 sung ah Chin raltlan 95000 cu US ram ih laklut dingin US cozah hnen ah a dil.\nAbikin East Asia ih um Chin raltlan harsa pawl hrang ah ṭhatheibik ih hmalaknak nei sak dingin a dil ih “UNSAFE: Chins Seeking Refuge in Malaysia and New Delhi, India” timi thulu thawn cahmai 28 (pdf file) report an suah.\nReport ahcun ramthumnak thleng thei hrih lo mi India ram ih um Chin raltlan harsa an tam zia, Covid 19 boruak ih harsatnak an tong mi, kawl ram ih tlunsal ding an harsatnak, biaknak le nunphung bangaw lo mi lakih nuntukhawsak har zia, ramdang phunhnam dang lak ih thleidan an tuar mi tvk le Malaysia ih um Chin raltlan pawl ih hartsat tong mi, Malay cozah lam in duh tikih kaihkhih an tuar mi tvk pawl a tel.\nMalaysia le India ih UNHCR in a ramsung um Chin raltlan pawl ṭha zet ih zohkhen ding ih simsak ding khalin dil tel cih a si ih UNHCR in Chin raltlan pawl zohkhen bawm thei nak ding hrangah bawm nak pek ding khal in ca an ngan tel.\nMalaysia le India ih um Chin raltlan pawl ih harsatnak tuar mi le 2021 US cozah budget thawn Chin raltlan lat lut ding ih dilnak report ahcu American Baptist Churches USA ih General Secretary Emeritus Rev. Dr. Roy Medley hmin khen mi theihpi ṭanpinak ca, Indiana Chin Baptist Church, Indianapolis, Senior Pastor Rev. Dr. Stephen Hre Kio hmin khen mi theihpi ṭanpinak ca, Migration and Refugee Services of the U.S. Conference of Catholic Bishops ih Executive Director Bill Canny hmin khen theihpi ṭanpinak ca, Lutheran Immigration and Refugee Service ih President & CEO Krish O`Mara Vignarajah hmin khen theihpi ṭanpinak ca le World Relief ih Vice President for Advocacy and Policy, Jenny Yang hmin khen theihpi ṭanpinak ca pawl khal a tel a si.\nFamkim in na siar duh le hinah hmet : “UNSAFE: Chins Seeking Refuge in Malaysia and New Delhi, India”\n← 63,000 Kyats luan man Halloween costume Lei Duh Tu An Tam – Reddit\nHakha inn kang ah Bungrua thilri ting 3 kyats man hrawng ziamral →


India i tlanlut Myanmar palik 8 cu Kawlram ah kuatkirsal dingin Myanmar cozah in a beisei - Falam Online Media\nMarch 6, 2021 Ni Hnem Sung\t0 Comments\nKawl ralkap ukhruainak hnuai i hnaṭuan huam nawnlo ruangah himnak hawl in India ram ih tlanluttu Myanmar palik 8 cu Kawlram ah kuat kir sal dingin Falam penghuap GAD Deputy Commissioner U Saw Htun Win in Champhai bial cozah hnen ah ca a kuat.\nMarch 5 nikhen mi cuih ca ahcun “Myanmar palik tlansuak mi 8 cu India, Mizoram ah an lut tiah thuthang kan dong. Cumi lakah mipali cu Aizawl ah an thleng zo ih, adang 4 cu Champhai ah an thleng.”\n“Ramhnen dinhmun in kan karlak ih pehtlaihawknak hngetkhoh sin dingin India, Mizoram ih tlanlut Myanmar palik 8 cu kan kut ah ap sal dingin kan lo ngen” tiah U Saw Htun Win hminkhenmi dilngennak ca cu Champhai cozah hnen ah an kuat.\nMyanmar asks India to return eight police who fled across border https://t.co/DUyCl4bib3 pic.twitter.com/8LPeF9sbdG\nRalkap ukhruainak duhlo in India, Mizoram i tlanluttu Myanmar palik hi an um hnuaihni zo ih, March 4 khalah Myanmar palik 19 cu himnak hawlin India, Mizoram ah an tlan lut tiah Reuters media in a ngan”.\nTuṭum, Myanmar cozah lam in kawlram palik tlansuak pawl kuat kir sal dingin Champhai cozah hnen ih a dilmi thu ah “Delhi ih India’s Ministry for Home Affairs awAnn kan hngak lai” tiah Champhai cozah ṭuanvonei Deputy Commissioner Maria C.T. Zuali in Reuters hnen ah a sim.\nFebruary 1 Myanmar rampi a buaithok tir lam ah “himnak hawl in India ram ih raluttu kawlrammi pawl cu Mizoram cozah in theitawk suah in humhim a tum ding” tiah Mizoram cozah in thuthannak an rak nei dah a si.\n← Khua nu/pa Hotu ihsin Pu Hrang Lawm A Suak\nFalam Siizungpi ah Ralkap pawl umhmun an khuar →


Laiphun Suahni - Chinland Today Media\nFebruary 17, 2010 2:58 am·2 comments\nLaiphun Suahni (February 20th)\nFebruary 20 ni kan ti cu Laiphun suah ni a si. Hi mi Laiphun suahni kan neih ruangah Laimi pawl pumkhat si nak a lang terih, Unau sungkhat kan tlang leng khawn thei nak a si. Curuangah kan Laiphun suah ni cu Laimi na si ah cun na theih ve a ?ul si tin ka lo sawm duh.\n1891 kum British pawlin Lairam pum cu an lak ?heh ihsin Lairam sung um khua le ram cu ?hekdarh aw tluh in a um ih,Southern Lushai Hills cu Bengal in, Northern Lushai hills cu Assam in, Chin hills Burma cu 1894 kumah Lairam leh Manipur ramri rinnak ihsin Lairam hmarlam pawl Manipur sungum an suahnak thawn Lairam cu phel li suahin in ukcih a si. 1937 kumah Tio-va luang thlun in Kawlram leh Vairam ramri rem cingcing in a um ruangah kan Lairam cu India leh Burma ah phelpi nih a hong suaksal a si, East Pakistan (tu ih Bangladesh) in 1947 kumah British hnenah Indipendence an ngah ihsin Lairam cu India, Burma leh Bangladesh tin Ram thumah phel awk in a um lala ih tuni tiangin hnamdang ih kutah kan um suak a si.\nRamkhat sung khalah State dangdang in a um vivo ih kan Ram, Kan miphun cu thekdarh in Ropi zetih cang thei ding Chin miphun cu Mi uknak le mi duh zawng nungtu (thluntu) dingah kan cang lala a si. Hiti vekih British pawlin hnamdang dangih um dingin in tuah siatnak cu Laiphun suahni a hong cangnak le Lairam Politics tumpi ah a hung suak ih daan sunglawi zet pakhat ah a cang lawng siloin kan sunloih zet mi ni ah a cang a si.\n1948, Fenruary 20 ni ah Falam khua ih Laiphun suah ni cu Upa pawl hmuahmuah thawn thurel khawm nak tumpi an neiih cu tawk hmun ihsin an rak rel cia le tumtah cia vek in February 20 ni cu Laimi zate ih Independent hngah ni tin an rak hmin sin zo a si. Tu laiih kan thanso daan pawl hi a mak in kan thangso nasa ih kan Laiphun suah ni hman ziang tin a rong cang ti khal a thei nawn lotu tla kan um vekin a thei hrih lo tla kan um tampi ding ti zum nak thawn ?hangthar nonawn hrangah rautsannak tampi thawn hi mi Laiphun suahni hi cing ringring hram uh si.\nZiangruangah a hlan ah Laiphun suah ni cu February 20th tin an rak ti nak san cu kum tin te in, February 20 ni ah kan Laimi sung ah ?hangphawknak, Nuntharnak le thlawsuah tampi conak a phunphun a tanglam vekih ngan mi vek in a cang ruangah a si.\n1918, February 20th\nHi mi cu ah “Laimi hrangah Zrihtu sunglawi pawl a cang”ni tin komkhawm awknak a cang ruangah a si.\n1928, February 20th\nHi mi ni cu Political Organization hmaisa bik “Laimi phun lungrualnak”a can ni ti ruangah a si.\n1938, February 20th\nHi mi ni cu kan Pupa pawlih British ralkap pawl an do ih Ramsung ih sin an hnawh suak ih pumpek aw nak ral pi har sa zet an do ni a si ih mi tampi tla in an nun tiang an liam phah ni a si.\nHi mi ni sunglawi cu Falam khua ah Laimi hmuahmuah kokhawm in thurel picang tak “Pinlong Agreement” mi pi hnen in lungraul nak nemhngek nak neih ni a si.\n1948, February 20th\nHi mi ni ah Falam khua ih Laimi hmuahhmuah ko khawm aw in British pawl ih uknak ihsin suah thei ih mah te uk nak nei thei nak ding in thu rel cat ni le British pawl hnen in uknak pekih a um ni a si. Hi mi ni ah Kawlram President U Sat Shwe Thiat in ho ha nak nei in thu rel cat nak a nei a si.\n1987, February 20th\nHi mi ni cu Mizoram ih um kan Unau pawlih State ngah ni a si.\n1993( ? ). February 20th\nHi mi ni cu Manipur, Lamka khawpi ah Laiphun suahni sunglawi zetin cawisang a siih Laimi mipum siar in (50,000) luan cu telin Manipur ih um Laimi pawl ih lungrualnak thu neih ni a si.\n1998, February 20th\nHi mi ni ah Mizoram, Champhai khua ah Laiphun suah ni sunlawi in a um ih Laimi pawl komkhawm awknak le lung rual nak hram pi ah a can ni a si. Hi mi ziangruangah kan Ram, Kan miphun le Pupa pawl ih thu tawl rel nak in le zuam nak ruangih February 20 ni tin a rong cang mi thu ruangah 1950 kum, October 9 ni ah Laimi Zungpi (Chin Affairs Council) tin February 20 ni ah Laimi pawl ih lung rualnak ruangah din hnget in a um mi a si. Ticun 1951, Feruary 20 ni Mindat khua-ah Laiphun suah ni veikhatnak Official in hman a siih cu tawk hmun ah Kawlram Prime Minister U Nuh tla tel pi in a um. Cu mi ihsin thawk in kum tin te in Kan Laimi hrangah Laiphun suahni cu a hong cang lan ta nak a si.\nKawlram in Indipendent a ngah ih sin, British uk lai ah Chin Hills District ti mi cu Chin Special Division ah a rong cang ih, 1974, January 3 niah State kan ngahthok a si. British uklai ah Lushai hills cu 1952, April 25 ni ah Assam hnuai in Lushai Hills District Council ngah, 1953, April 7 ni cu Lushai hills Autonomous District tin a rong cang ih,1954, April 29 ni ah Mizo District tin tleng in a um leh a si. 1972, April 29 ni ah Mizoram Union Territory a ron ding sal ih,1987, February 20 ni ah Mizoram sungah State an ngah ni a si. Cun Manipur Uknak ram Laimi umnak hmar lam Churachandpur District cu 1919, October 16 ni ah Sub-Division khatin ret si leh ih, District cu 1971, January 21 ni in an din thok lai a si.\nKan Laiphun suahni kan hman ruangah kan mi phun sungah pumkkhat kan si nak langter in le `hathnemnak tampi ah rong cang a si ti an hmuh ruangah Kawlram uktu pawl lung rethei in an um ih poi in khoih leh ding ti zum nak an nei ruangah 1956, 1957 le 1958 kumih sin Laiphun suahni hman ding in siang nawn lo a si. 1966 kum a thlen cun Kawlram Revolutionary Council Bawi pawl ih thu relcat mi cu Lairam ah Laimi pawl ih an Laiphun suah ni cu Chin Special Division Day tin thleng ding in thupek a si ih,1975 kum ih sin February 20 ni cu Chin State Day le Chin National Day kopih hmantlang dingin thu an relcat la la a si. 1981 kum ihsin tu ni tiang in Laiphun suahni hman ding an siang nawn loih in kham vivo a si.\nKan hrangah thil ropi zet cu himi Ni sunglawi hi kan Pupa pawlih thisen luangin harsat tampi tuarnak thawn, nunnak tampi liamin kan ram le kan miphun hrangah an `uan suahnak parah Upat t`ihzah pekduh nak thawn Sunlawihduhnak le Hngilhlonak lungphun neiduh ruangah a si ih, Kawlram ta lawng si loin Leitlun ih um Unau Lai miphun hmuanhmuah hrang a si ruangah khui hmun khalah um hman seh la laihrikhat sinak thawn hngilh siang hlah uh si.\nCuruangah Laimi pawl hrangah lungrual tei um le kan Pupa pawl ih luatnak in pek zo mi cu `haten kilkhawi ih kan ram sungah kan hmang theinak ding le kan Lal ding ih kan ram sungah kan mah tein kan ukaw thei ding a si.Cumi ruahsanank cu a hlan ih harsat tuar mi kan Pupa pawlih daih nak in pek ta mi a siih cu mi cu Laiphun suahni a cang nak le a din nak hrampi tla an si.\nTHUKAM THAR CABU BAIBAL IH AN POM DAN\non February 17, 2010 at 11:32 am\nLaiphun suahni ( Feb 20th) timi article ngantu par ah ka lung awi. Chin National Day hi Cho ta hrang lawng asilo vekin, Lai lawng huapih tuahmi tla asilo, Zomi ih an mah lawngih ro tla asilo. Chin miphunpi sung ih a um mi, Cho, Asho, Khumi, Laimi, Mizo kan zate hrang ah a piangsuakmi asi ruang ah Chin phun suahni asilo le Chin miphun ni tihi adik bikmi asi.\nChin phun suahni anrak tinak san point ah fact thate aneilo mi cu belh sihlah sela, culo le a sunlawinak a pehher ter. Asan point kansuah tikah short to point cu a thaih fact langter fiang siseh la a tha.\nKan miphun ni kan sunglawih thei mi par ah lungawinak tampi ka nei.\non February 22, 2010 at 12:15 am


February 16 zing ah Internet an phit lala tum | Falam Online Media\nFebruary 16 zing ah Internet an phit lala tum\nFebruary 15, 2021 Ni Hnem Sung\t0 Comments\nMyanmar : February 15 zaan bangin February 16, tlawngkai nihnih zingin camkhat sung internet an phit tum lala tiah thuthang a suak.\nHih thuthawn pehpar in “February 16 zinglamri in internet an phit tum lala tiah internet pehtlaihnak hnaṭuan company pakhat in BBC hnen ah a sim. Tlawngkai nihnih zinglam nazi 1-9 kar lak phit an tum ti a si ih zingruangah ticu theih a si lo” tiah BBC in a tarlang.\nInternet an phit naksan hi zingruangah ticu thieh cian a si lo nan ralkap uknak dodaltu cangvaihnak neitu pawl cun mipi cangvaihnak hlawhtling theilo dingin ralkap pawl in an thluak an suah mi a si tiah zumnak a um.\nFebruary 15 zinglam ri ih internet a pit laifang ah rampum huap khua tamzet ih Bank hmai pawl ah ralkap nasaten an cangvai tiah ramsung media tamzet cun an tarlang.\nFalam khalah February 15 zinglam nazi 12 luan hrawngah bank kiangkap ah ralkap nasaten an cangvai tiah theih a si. Falam khuasung um mipakhat cun “zaan nazi 12 hrawng ah Economics bank hmai ah hngawngorh sen orhtu meithal keng minung 15 hrawng an um. Lamziin khamnak thirhling an ret ih ka zuk tum nan a remcang thiamlo” a ti.\nFebruary 16 zing ih internet phit ding thuthawn pehpar in nidang vekin internet oparetor pawl in custormer pawl hnen ah internet phit ding cungcang message cu an kuat hrih lo tiah BBC in a tarlang.\n← CDM i an tel duhlo hlei ah Mipi ṭih in ralkap humhim an dil\nFalam Khua Nu/Pa hnen ih CaKuat →\nKawl ralhraang pawl Inn ah tlung uh timi catar phah in KNU in ralhraang pawl an nuai\nAugust 3, 2021 Ni Hnem Sung 0


Mizo Singer Daduhi Covid-19 Zawtnak A Ngeih Mi Kong A Chim Mi “Vawlei Cung Nih Pek Khawh Lo Mi Hnangamnak Ka Co” Video – Chuncha News\nMizo Singer Daduhi Covid-19 Zawtnak A Ngeih Mi Kong A Chim Mi “Vawlei Cung Nih Pek Khawh Lo Mi Hnangamnak Ka Co” Video\nKha Hlasak thiam taktak minthang a si mi Daduhi nih Cocid-19 a ngeih nak kong lunglawmhnak a chim mi cu thinlung a khoih tuk ee. Atang ah falam cain rak rel vet e ko uh, Cun Video kha rak ngai cio uh. Mizo holh kan thiam caah ka leh lem lo.\nUK ih um Mizo Singer lartaktak Daduhi cu kan dung thla sungah Covid-19 nat tuarin sizung tiang a thleng. Pathian zangfahnak in dam lam a pan sal zo ih May 3 Sunday ah UK Zofate Inkhawm video ah a dam lo thoknak thu, a dam lo sungih Pathian umpinak mangbangza a comi le a dam hnu tui a dinhmun thuhla a tettikhan (testimony) ah Pathian a faknak le a lungawinak mithli a luang.\nPathian in kiosa puk sungah Daniel a umpi bangtuk in a dam lo laiah a umpi, a cencilhnak thu fiangten a theihmi, a comi thu le Bible bungcang dangdang thawn a nun ih tontehmi pawl tetttikhan tampi a sim a si. Dam felfai a si hrih lo, thlacam bawm cio uh si.\nHi video hi May 3 Sunday ih UK Zofate In Khawm timi ZOOM thawn online pumkhawmnak ih Daduhi amai tettikhan (testimony) thusim mi, a tawknak in clip tuahsalmi a si.\nPathian sunlawinak ah Like & Share!\nYoutube Video: <https://m.youtube.com/watch?v=IPDW-MPqP8A>\nRef: C- Minister\nHlasak Thiam Ruatdiki Cu ICU Ah Chiah Asi Cang, Nu Le Pa Unau Hna Nan Thlacam Piaknak A Herh Hringhran\nDr. Aung Myint Thang; Ai Lawmmi Si Nakin Pathian I Lawmhmi Si Kha A Biapi Deuh